sagorsarker/bangla-wikipedia huggingface dataset:
তেহট্ট বিধানসভা কেন্দ্র

তেহট্ট (বিধানসভা কেন্দ্র) ভারতের পশ্চিমবঙ্গ রাজ্যের নদিয়া জেলার একটি বিধানসভা কেন্দ্র। তেহট্ট বিধানসভা কেন্দ্রটি ১৯৫১-১৯৭২ সাল পর্যন্ত ছিলো এবং ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে পুনরায় পুনর্বিন্যস্ত হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৮ নং তেহট্ট বিধানসভা কেন্দ্রটি বেতাই-১, ছিটকা, পাথরঘাটা-১, শ্যামনগর, বেতাই-২, কানাইনগর, তেহট্ট, নাতনা এবং রঘুনাথপুর গ্রাম পঞ্চায়েত গুলি তেহট্ট-১ সমষ্টি উন্নয়ন ব্লক এবং দিঘল কান্দি, নন্দনপুর, নারায়ণপুর-১ এবং নারায়ণপুর-২গ্রাম পঞ্চায়েত গুলি করিমপুর-২ সমষ্টি উন্নয়ন ব্লক এর অন্তর্গত।
তেহট্ট বিধানসভা কেন্দ্রটি ১২ নং কৃষ্ণনগর লোকসভা কেন্দ্রের অন্তর্গত।
২০১১ সালের নির্বাচনে, ভারতের কমিউনিস্ট পার্টি (মার্কসবাদী) এর রণজিৎ মণ্ডল তার নিকটতম প্রতিদ্বন্দ্বী নির্দলের তাপস কুমার সাহাকে পরাজিত করেন।
১৯৭৭-২০০৬ সালের মধ্যে তেহট্ট বিধানসভা কেন্দ্রটি ছিল না। পলাশিপাড়া বিধানসভা কেন্দ্র এবং চাপরা বিধানসভা কেন্দ্র ছিল।
কংগ্রেসের কার্তিক চন্দ্র বিশ্বাস ১৯৭২ সালে জয়ী হন। ১৯৭১ সালে সিপিআই (এম) মাধবেন্দু মোহান্ত জয়ী হন। কংগ্রেসের সুরত আলী খান ১৯৬৯ সালে জয়ী হন। ১৯৬৭, ১৯৬২ এবং ১৯৫৭ সালে কংগ্রেসের শঙ্করদাস বন্দ্যোপাধ্যায় জয়ী হন। স্বাধীন ভারতের প্রথম নির্বাচনে ১৯৫১ সালে কংগ্রেসের রঘুনন্দন বিশ্বাস তেহট্ট কেন্দ্র থেকে জয়লাভ করেন।
ভিম ভেন্ডার্স

আর্ন্‌স্ট ভিলহেল্ম "ভিম" ভেন্ডার্স (; ১৪ আগস্ট ১৯৪৫) হলেন একজন জার্মান চলচ্চিত্র নির্মাতা, নাট্যকার, লেখক, আলোকচিত্রী। তিনি নব্য জার্মান চলচ্চিত্র শিল্পের প্রধানতম ব্যক্তিত্ব। তাকে সাহিত্যিক পরিচালক বলে গণ্য করা হয়। তার গৃহীত অসংখ্য পুরস্কার ও সম্মাননার মধ্যে উল্লেখযোগ্য হল একটি বাফটা পুরস্কার, একটি কান চলচ্চিত্র উৎসব পুরস্কার এবং তিনটি একাডেমি পুরস্কারের মনোনয়ন।
তিনি "প্যারিস, টেক্সাস" (১৯৮৪) চলচ্চিত্র পরিচালনা করে বাফটা পুরস্কার লাভ করেন এবং শ্রেষ্ঠ চলচ্চিত্র হিসেবে কান চলচ্চিত্র উৎসবে পাল্ম দর লাভ করে। "ডের হিম্মেল উবের বার্লিন" (১৯৮৭, বার্লিনের উপরে স্বর্গ) চলচ্চিত্র পরিচালনা করে শ্রেষ্ঠ পরিচালনা বিভাগে কান চলচ্চিত্র উৎসব পুরস্কার লাভ করেন। এছাড়া তিনি "বুয়েনা ভিস্টা সোশ্যাল ক্লাব" (১৯৯৯); "পিনা" (২০১১); এবং "দ্য সল্ট অব দ্য আর্থ" (২০১৪)-এর জন্য শ্রেষ্ঠ প্রামাণ্য চলচ্চিত্র বিভাগে তিনটি একাডেমি পুরস্কারের মনোনয়ন লাভ করেন।
১৯৯৬ সাল থেকে তিনি বার্লিনে অবস্থিত ইউরোপীয় চলচ্চিত্র একাডেমির সভাপতি। চলচ্চিত্র নির্মাণের পাশাপাশি তিনি একজন সক্রিয় আলোকচিত্রী, তার আলোকচিত্রের মূল বিষয়বস্তু হল নিঃসঙ্গ ল্যান্ডস্কেপ।
ভেন্ডার্স ১৯৪৫ সালের ১৪ই আগস্ট জার্মানির রাইন প্রদেশের ডুসেলডর্ফে এক ক্যাথলিক পরিবারে জন্মগ্রহণ করেন। তার নামের প্রথমাংশ "ভিম" একটি ওলন্দাজ নাম, যা অভিসিঞ্চনকৃত "ভিলহেল্ম/ভিলেম"-এর সংক্ষিপ্ত রূপ। তার পিতা হাইনরিখ ভেন্ডার্স ছিলেন একজন শল্যচিকিৎসক। তিনি বাল্যকালে রেইক্স জাদুঘর দেখতে একাকী আমস্টারডামে চলে যেতেন। তিনি রুর অঞ্চলের অবেরহাউসেনের একটি হাই স্কুলে পড়াশোনা করেন। পরে তিনি ফ্রাইবুর্গে চিকিৎসা বিজ্ঞান (১৯৬৩-১৯৬৪) ও ডুসেলডর্ফে দর্শন (১৯৬৪-১৯৬৫) বিষয়ে অধ্যয়ন করেন। তিনি বিশ্ববিদ্যালয় থেকে ঝরে পড়েন এবং ১৯৬৬ সালে চিত্রশিল্পী হওয়ার লক্ষ্যে প্যারিসে যান।
১৯৮০-এর দশকের ভেন্ডার্সের দুটি সফল ও সমাদৃত চলচ্চিত্র হল "প্যারিস, টেক্সাস" (১৯৮৪) ও "ডের হিম্মেল উবের বার্লিন" (১৯৮৭, বার্লিনের উপরে স্বর্গ)। "প্যারিস টেক্সাস" চলচ্চিত্র পরিচালনা করে তিনি বাফটা পুরস্কার লাভ করেন এবং ছবিটি শ্রেষ্ঠ চলচ্চিত্র হিসেবে কান চলচ্চিত্র উৎসবে পাল্ম দর লাভ করে। "ডের হিম্মেল উবের বার্লিন" চলচ্চিত্র পরিচালনা করে তিনি শ্রেষ্ঠ পরিচালনা বিভাগে কান চলচ্চিত্র উৎসব পুরস্কার লাভ করেন।
ভেন্ডার্স কয়েকটি বিপুল সমাদৃত প্রামাণ্যচিত্র নির্মাণ করেন, তন্মধ্যে সবচেয়ে উল্লেখযোগ্য হল কিউবীয় সঙ্গীতজ্ঞদের নিয়ে "বুয়েনা ভিস্টা সোশ্যাল ক্লাব" (১৯৯৯) ও মার্কিন ব্লুজ সঙ্গীত নিয়ে "দ্য সোল অব আ ম্যান" (২০০৩)। "বুয়েনা ভিস্তা সোশ্যাল ক্লাব"-সহ পিনা বাউশকে নিয়ে নির্মিত "পিনা" (২০১১); এবং সেবাস্তিয়াও সালগাদোকে নিয়ে নির্মিত "দ্য সল্ট অব দ্য আর্থ" (২০১৪)-এর জন্য শ্রেষ্ঠ পূর্ণদৈর্ঘ্য প্রামাণ্যচিত্র বিভাগে তিনটি একাডেমি পুরস্কারের মনোনয়ন লাভ করেন।
পসেইডন লিনাক্স

পসেইডন লিনাক্স () পূর্বে কুরুমিন ও বর্তমানে উবুন্টু ভিত্তিক একটি লিনাক্স ডিস্ট্রিবিউশন। ব্রাজিলের রিও গ্রান্দে ফেডারেল বিশ্ববিদ্যালয়ের একদল তরুণ বিজ্ঞানী ও জার্মানির মারুম ইন্সটিটিউট এ অপারেটিং সিস্টেমের উন্নয়ন করেছেন।
পসেইডন গ্রিক পুরাণের দেবতা। এ সিস্টেমের সাথে অনেক সামুদ্রবেত্তা জড়িয়ে থাকায়, লিনাক্স ডিস্ট্রিবিউশনটির নাম হিসেবে সমুদ্র দেবতা পসেইডনের নামকেই নির্বাচন করা হয়।
লালোর ইউনিয়ন

লালোর ইউনিয়ন বাংলাদেশের নাটোর জেলার সিংড়া উপজেলার স্থানীয় প্রশাসনিক প্রতিষ্ঠান। ইউনিয়ন পরিষদ T আকৃতি বিশিষ্ট দ্বি-তল ভবন।
লালোর ইউনিয়নের ঐতিহ্য ও সংস্কৃতি অনেক পুরনো। ইউনিয়ন টি চলনবিল আর হালতি বিল এর মাঝখানে হওয়াতে এখানে বর্ষার সময় চার পাশে পানিতে ভরে যায়। আর সেসময় ত্রিমোহনী বাজারে মরা আত্রাই নদীতে হালতি বিল অংশে বিশাল নৌকা বাইচের আয়োজন করা হয়।এছারে এখানে পহেলা বৈশাখ, নবান্ন উৎসব ও হিন্দু ধর্মাবলম্বীদের শারদীয় দুর্গা উৎসব ও বিজয়া দশমীর দিনে বড়বাড়ি বাজারে মেলা বসে এবং বারনই নদীতে প্রতিমা বিসর্জনের মধ্য দিয়ে উৎসব শেষ হয়।
পূর্বে শেরকোল ইউনিয়ন, পশ্চিমে নলডাঙ্গা উপজেলা দক্ষিণে হাতিয়ানদহ ইউনিয়ন এবং উত্তরে নওগাঁ জেলার আত্রাই উপজেলা অবস্থিত।
৭ নং লালোর ইউনিয়ন ৯ টি ওয়ার্ডে বিভক্ত।
ইউনিয়নের বর্তমান চেয়ারম্যান মোঃ নজরুল ইসলাম নজু।
মোট আয়তন: ৩৪ বর্গ কি: মি:
গ্রাম: ২৬ টি
মৌজা: ২৬ টি
জনসংখ্যা: ২৭,৫৯০ জন।
বর্তমান মোট ভোটারের সংখ্যা: ১৭,৭০৩ জন।খানার সংখ্যা: ৬৮০০ টি।
মোট হোল্ডিং সংখ্যা: ৬৮০০ টি।
সরকারী প্রাথমিক বিদ্যালয়: ০৯ টি।
বে-সরকারী প্রাথমিক বিদ্যালয় (রেজি:) : ০৫ টি।
মোট উচ্চ বিদ্যালয় (বে-সরকারী): ০৩ টি।দাখিল মাদ্রাসা (বে-সরকারী): ০১ টি।কলেজ(বে-সরকারী): ০১ টি।
এবতেদায়ী মাদ্রাসা (বে-সরকারী): ০২ টি।শিক্ষার হার: ৬২%
মসজিদ: ৫০ টি
মন্দির: ১৪ টি।
ঈদগাহ মাঠ: ১২ টি
গোরস্থান: ১৪ টি।
শ্বশ্মান ঘাট: ৭ টি
স্বাস্থ্য ও পরিবার পরিকল্পনা কেন্দ্র (ইউ.পি হাসপাতাল): ০১ টি।
কমিউনিটি ক্লিনিক: ০৩ টি
ইউনিয়ন ভুমি অফিস: ০১ টি।
ডাকঘর: ০২ টি।
আনসার ভিডিপি অফিস: ০১ টি।
খোয়াড়: ০৭ টি।
পুকুর:০২ টি।
গুচ্ছ গ্রাম: ০১ টি।
আদর্শ গ্রাম: ০১ টি।
অভয় আশ্রায়ন প্রকল্প: ০২ টি।
মোট জমির পরিমাণ: ৭৬৪২.২০ একর।
খাস জমির পরিমাণ: ৩৫৩.৯০ একর।
কৃষি জমির পরিমাণ: ৭২০৯ একর।
মোট অকৃষি জমির পরিমাণ: ৮৪৬ একর।
মোট অর্পিত খাস জমির পরিমাণ: ৩৫৭.৫৬ একর।
হাট বাজারের সংখ্যা: ০১ টি।
পাকা রাস্তা (কেয়ার): ০৪ কি.মি।
পাকা রাস্তা (এলজিইডি): ১১ কি.মি।
লালোর ইউনিয়নে শিক্ষার হার ৬২%। এখানকার ডাঙ্গাপাড়া দ্বিমুখী উচ্চ বিদ্যালয় সিংড়া উপজেলার প্রাচীন একটি বিদ্যালয় এখানে ষষ্ঠ থেকে দশম শ্রেণী পর্যন্ত শিক্ষা দান করা হয়। এছাড়া বিল হালতি ত্রিমোহনী অনার্স কলেজ অত্র এলাকায় শিক্ষার্থীদের উচ্চ শিক্ষা দান করে যাচ্ছে, ইউনিয়ন ভবন কমপ্লেক্স এর পাশে বড়বাড়ি সরকারি প্রাথমিক বিদ্যালয় অনেক প্রাচীন যা নির্মাণ হয় ১৯০৫ সালে।
১. মাঝগ্রাম সরকারি প্রাথমিক বিদ্যালয়(শিশু শ্রেণি হতে অষ্টম শ্রেণি পর্যন্ত)
২. বড়বাড়ি সরকারি প্রাথমিক বিদ্যালয়
পিইউডি (লিনাক্স ডিস্ট্রিবিউশন)

পিইউডি () গ্নু/লিনাক্স হালকা ও দ্রুত লাইভসিডি ভিত্তিক উবুন্টু ডেরাভিটিভ। চাইনিজ উন্নয়নের সাথে সাথে এটি জায়গাও অনেক কম নেয়।
এ প্রকল্পের মূল লক্ষ্য একটি পূর্ণ লিনাক্স ডেস্কটপ প্রদান করা, কিন্তু এখনও সিম্পল ও সহজে ব্যবহারযোগ্য হওয়া।
২০১৮–১৯ লা লিগা

২০১৮–১৯ লা লিগা হল লা লিগার ৮৮তম মৌসুম। স্পন্সরশিপের কারণে লা লিগা সান্তান্দের নামেও পরিচিত। ২০১৮ সালের ১৭ই আগস্ট তারিখে এই মৌসুমের উদ্বোধনী হয়েছে এবং ২০১৯ সালের ২৬শে মে তারিখে এর সমাপনী ঘটবে। ২০১৮ সালের ২৪শে জুলাই তারিখে এই মৌসুমের সময়সূচী ঘোষণা করা হয়। এই মৌসুমে প্রথমবারের মতো ভিএআর ব্যবহার করা হবে।
বার্সেলোনা হচ্ছে বর্তমান চ্যাম্পিয়ন। উয়েস্কা, রায়ো ভায়েকানো এবং রিয়াল ভায়াদোলিদ ২০১৭–১৮ সেহুন্দা দিভিসিওন হতে উত্তীর্ণ হয়ে এই মৌসুমের প্রিমিয়ার লীগে খেলার যোগ্যতা অর্জন করেছে। তারা মালাগা, লাস পালমাস, দেপোর্তিবো লা কারুনাকে প্রতিস্থাপন করেছে, যারা ২০১৮–১৯ সেহুন্দা দিভিসিওনে অবনমিত হয়েছে। ২৮ এপ্রিল, লেভান্তেকে পরাজিত করার পর ৩ ম্যাচ বাকি থাকতেই বার্সেলোনাকে এই মৌসুমের বিজয়ী হিসেবে ঘোষণা করা হয়।
এই মৌসুমে সর্বমোট ২০টি দল প্রতিযোগিতা করবে – পূর্বের মৌসুমের শীর্ষ ১৭টি দল এবং ২০১৭–১৮ সেহুন্দা দিভিসিওন থেকে উত্তীর্ণ ৩টি দল। উক্ত উত্তীর্ণ ৩টি দলের মধ্যে ২টি দল হচ্ছে সেহুন্দা দিভিসিওনের শীর্ষ ২টি দল এবং অপরটি হচ্ছে প্লে-অফ জয়ী দল।
লা লিগা হতে অবনমিত দলসমূহের মধ্যে সর্বপ্রথম অবনমিত হয় মালাগা। ২০১৮ সালের ১৯শে এপ্রিল তারিখে লেভান্তের কাছে ১–০ গোলে পরাজিত হওয়ার পর তাদের অবনমন হওয়া নিশ্চিত হয়। এর মাধ্যমে টানা ১০ বছর ধরে শীর্ষ লীগে খেলার পর তাদের অবনমন ঘটে।
দ্বিতীয় দল হিসেবে লা লিগা হতে অবনমন ঘটে লাস পালমাসের। ২০১৮ সালের ২২শে এপ্রিল তারিখে দেপোর্তিভো আলাভেসের কাছে নিজস্ব মাঠে ৪–০ গোলে পরাজিত হওয়ার পর তাদের অবনমন হওয়া নিশ্চিত হয়। এর মাধ্যমে টানা ৩ বছর ধরে শীর্ষ লীগে খেলার পর তাদের অবনমন ঘটে।
লা লিগা হতে অবনমিত দলসমূহের মধ্যে সর্বশেষ অবনমিত হয় দেপোর্তিবো লা কারুনা। ২০১৮ সালের ২৯শে এপ্রিল তারিখে বার্সেলোনার কাছে নিজস্ব মাঠে ৪–২ গোলে পরাজিত হওয়ার পর তাদের অবনমন হওয়া নিশ্চিত হয়। এই ফলাফলের মাধ্যমে সর্বশেষ ৭ বছরের মধ্যে দেপোর্তিবো লা কারুনার তৃতীয়বারের মতো অবনমন ঘটে এবং বার্সেলোনা তাদের ২৫তম লা লিগা শিরোপা জয়লাভ করে।
২০১৮ সালের ২১শে মে তারিখে, লুয়োর বিরুদ্ধে ২–০ গোলে জয়লাভ করার মাধ্যমে উয়েস্কা প্রথমবারের মতো স্পেনীয় শীর্ষ লীগে খেলার যোগ্যতা অর্জন করে।
পরবর্তীতে, ২০১৮ সালের ২৭শে মে ২০১৮ তারিখে, আবার লুয়োর বিরুদ্ধে ১–০ গোলে জয়লাভ করার মাধ্যমে রায়ো ভায়েকানো সেহুন্দা দিভিসিওন হতে দ্বিতীয় দল হিসেবে উত্তীর্ণ হয়। লা লিগায় দুই বছর অনুপস্থিতির পর রায়ো ভায়েকানো পুনরায় খেলার যোগ্যতা অর্জন করেছে।
সর্বশেষ দল হিসেবে উত্তীর্ণ হয় রিয়াল ভায়াদোলিদ। প্লে-অফে স্পোর্চিং গিজন এবং নুমান্সিয়াকে হারিয়ে রিয়াল ভায়াদোলিদ উত্তীর্ণ হয়। লা লিগায় ৪ বছর অনুপস্থিতির পর ভায়াদোলিদ পুনরায় খেলার যোগ্যতা অর্জন করেছে।
২০১৪–১৫ লা লিগা মৌসুমের পর এবারই প্রথম যেখানে স্পেনের আরচিপেলাগো অঞ্চল হতে কোন দল খেলবে না।
সেলতা ভিগো আবাঙ্কার সাথে একটি স্পন্সরজনিত চুক্তি স্বাক্ষর করে, যার ফলে তাদের মাঠের নাম আবাঙ্কা-বালাইদোসে পরিণত হয়েছে।
ইয়ান বাটলার

ইয়ান গারেথ বাটলার (; জন্ম: ২৪ নভেম্বর, ১৯৮১) অকল্যান্ডের শহুরে এলাকা মিডলমোরে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। বর্তমানে যুক্তরাজ্যের যৌথ নাগরিকত্ব লাভ করেছেন। নিউজিল্যান্ড ক্রিকেট দলের অনতম সদস্য ছিলেন তিনি। ২০০২ থেকে ২০১৩ সময়কালে নিউজিল্যান্ডের পক্ষে আন্তর্জাতিক পর্যায়ে তিন স্তরের ক্রিকেটে অংশ নিয়েছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস, ওতাগো ভোল্টস এবং ইংরেজ কাউন্টি ক্রিকেটে গ্লুচেস্টারশায়ার, কেন্ট, নটস ও নর্দান্টসের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলারের দায়িত্ব পালন করতেন। এছাড়াও, নিচেরসারিতে ডানহাতে পারদর্শীতা দেখিয়েছেন ইয়ান বাটলার।
১৭ বছর বয়সে লেক ডিস্ট্রিক্টের পেনরিথের সাথে প্রথমবারের মতো পেশাদারী পর্যায়ে খেলার জন্যে চুক্তিবদ্ধ হন। পরের বছর লন্ডনের পিউরলির পক্ষে খেলেন। ২০০১ থেকে ২০০৮ সাল পর্যন্ত নর্দার্ন ডিস্ট্রিক্টসের প্রতিনিধিত্ব করেন। এরপর ওতাগো ভোল্টসে চলে যান। এ দলটির সদস্যরূপে ভারতে অনুষ্ঠিত ২০০৯সালের চ্যাম্পিয়ন্স লীগ টুয়েন্টি২০ প্রতিযোগিতায় অংশগ্রহণ করেন ইয়ান বাটলার।
২০০৩ সালে প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও ২০০৪ সালে কেন্টের পক্ষে খেলেছেন তিনি। ২০০৭ সালে বার্মংহামের হারবোর্ন ক্রিকেট ক্লাবে অংশগ্রহণ করেছেন। এ সময় এজবাস্টনে অবস্থিত কিং এডওয়ার্ডস স্কুল বার্মংহামের কিছু ছাত্রকে প্রশিক্ষণ প্রদান করেন। ২০০৮ সালে পুনরায় হারবোর্ন ক্রিকেট ক্লাবে খেলেন। পাশাপাশি লন্ডনের ল্যাশিংস ক্রিকেট ক্লাবে খেলেন। ২০১০ সালে গ্লুচেস্টারশায়ারের সদস্যরূপে ফ্রেন্ডস প্রভিডেন্ট টি২০ প্রতিযোগিতায় খেলার জন্য পুনরায় চুক্তিবদ্ধ হন। ২০১৪ সালে নর্দাম্পটনশায়ারে খেলার জন্য চুক্তিনামায় স্বাক্ষর করেন।
দ্রুতগতিসম্পন্ন বোলার শেন বন্ডের দূর্দান্ত ক্রীড়ানৈপুণ্যের কারণে নিজেকে যথাযথ ফুটিয়ে তুলতে না পারলেও যথাসাধ্য চেষ্টা চালান। ২০০৪ সালে ওয়েলিংটনে সফরকারী পাকিস্তানের বিপক্ষে ৬/৪৬ বোলিং পরিসংখ্যান গড়েছিলেন। বেশ কয়েকবার পিঠের আঘাতের কবলে পড়েন ও উত্তরোত্তর শক্তিশালী হয়ে উঠা নিউজিল্যান্ড দলে অন্তর্ভুক্তিতে ব্যাঘাতের কারণ হয়ে দাঁড়ায়।
২০০৯ সালের শুরুতে নিউজিল্যান্ড দলে খেলার জন্য পুনরায় ডাক পান। সিডনিতে স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অংশ নেন। এরপর ইংল্যান্ডে অনুষ্ঠিত ২০০৯ ও ওয়েস্ট ইন্ডিজে অনুষ্ঠিত ২০১০ সালের আইসিসি বিশ্ব টুয়েন্টি২০ প্রতিযোগিতায় খেলেন।
ডিসেম্বর, ২০১৪ থেকে কোন প্রথম-শ্রেণীর খেলায় অংশগ্রহণ করেননি। তবে নর্দার্ন ডিস্ট্রিক্টসের পক্ষে একদিনের খেলায় সক্রিয়ভাবে অংশ নিচ্ছেন। ২০১৪ সালে ইয়ান বাটলার ক্রিকেট থেকে নিজের অবসরের কথা ঘোষণা করেন।
জেমস মিলনার

জেমন ফিলিপ মিলনার (জন্ম ৪ জানুয়ারি ১৯৮৬) একজন ইংরেজ পেশাদার ফুটবলার। তিনি বর্তমানে ইংলিশ প্রিমিয়ার লিগে লিভারপুলের হয়ে খেলেন। তিনি মধ্যমাঠ থেকে শুরু করে রক্ষণে খেলতে পারেন।
ছোটবেলা থেকেই তিনি ক্রিকেট এবং ফুটবলে বেশ প্রতিভা দেখিয়েছেন। তবে ১৯৯৬ সালে তিনি লিডস ইউনাইটেড ফুটবল ক্লাবের যুব একাডেমীতে যোগ দেন। ২০০২ সালে মাত্র ১৬ বছর বয়সে তিনি প্রিমিয়ার লিগের সর্বকনিষ্ঠ গোলদাতা হিসেবে আত্মপ্রকাশ করেন। এরপর তিনি সুইডন টাউন, নিউক্যাসল ইউনাইটেড, অ্যাস্টন ভিলা ও ম্যানচেস্টার সিটিতে তার ফুটবল প্রতিভার স্বাক্ষর রাখেন। পাঁচ বছর ম্যানচেস্টার সিটিতে থাকার পর তিনি ২০১৫ সালে লিভারপুলে পাড়ি জমান।
ইংল্যান্ড জাতীয় ফুটবল দলে জেমস মিলনার ৬১ বার ডাক পান। মলদোভা জাতীয় দলের বিরুদ্ধে তার একমাত্র গোলটি আসে। তিনি ২০১০ এবং ২০১৪ ফিফা বিশ্বকাপে ইংল্যান্ডকে প্রতিনিধিত্ব করেন। ২০১৬ সালে তিনি আন্তর্জাতিক ফুটবল থেকে অবসর নেন।
ম্যানটেস্টার সিটি
লিভারপুল
গ্র্যান্ড হোটেল (ইয়েরেভান)

গ্র্যান্ড হোটেল ইয়েরেভান (), একটি ৫-তারকা হোটেল। এটি আর্মেনিয়ার রাজধানী ইয়েরেভানে কেনট্রন জেলায় অবস্থিত। সোভিয়েত যুগে, রাষ্ট্রীয় মালিকানাধীন সংস্থার হিসাবে এটি ১৯২৬ সালে খোলা হয়েছিল। এটি আধুনিক আর্মেনিয়ার প্রাচীনতম হোটেলগুলির মধ্যে একটি এবং ইয়েরেভানের প্রাচীনতম কার্যকরী হোটেল। এটি ১৪ এভিভেন স্ট্রিটে অবস্থিত, আর্মেনিয়ার শিল্পী ইউনিয়নের সংলগ্নে।
সোভিয়েত যুগে, রাষ্ট্রীয় মালিকানাধীন সংস্থার হিসাবে এটি ১৯২৬ সালে খোলা হয়েছিল এবং এর স্থপতি নিকোলাই বুনিশিহান নকশাটির উপর ভিত্তি করে তৈরি করা হয়েছিল। এটি "ইনট্যুরিস্ট হোটেল" নামে পরিচিত ছিল, নামকরণ করা হয়েছিল ইনট্যুরিস্ট এজেন্সি, যা ছিল সোভিয়েত ইউনিয়নের হোটেল ও পর্যটন নিয়ন্ত্রণ সংস্থা। সুতরাং, ইয়েরেভান হোটেল সোভিয়েত আর্মেনিয়াতে খোলা প্রথম হোটেল হয়ে উঠেছিল।
১৯৩০ সালের মাঝামাঝি সময়ে, হোটেলটি শহরের বুদ্ধিজীবীদের নিয়মিত বৈঠক স্থান উঠেছিল যার মধ্যে রয়েছেন ইয়েঘিশে চ্যারেন্টস, ইয়েরভান্ড কোচার এবং ভাহরাম পেপাজিহান।
১৯৫৯ সালে, ইনট্যুরিস্ট এজেন্সি প্রজাতন্ত্র স্কয়ারে নতুন খোলা আর্মেনিয়ার হোটেলে স্থানান্তরিত হয় এবং ইনট্যুরিস্ট হোটেলটি "ইয়েরেভান হোটেল" নামে পরিচিতি লাভ করেছিল।
ইউএসএসআর এর পতনের পর, ইয়েরেভান হোটেলটি ইতালীয় কোম্পানী রেঙ্কো এস.পি.এ দ্বারা অর্জিত হয়েছিল, এবং একটি প্রধান সংস্কারের পর ১৯৯৯ সালে "গোল্ডেন টিউলিপ হোটেল ইয়েরেভান" ৪-তারকা হিসেবে পুনরায় খোলা হয়, এটি গ্রূপ দ্য লুভের দ্বারা পরিচালিত হয়েছিল। ২০০৯ সালে, একটি প্রধান সংস্কারের পর, হোটেলটি একটি ৫-তারকা হোটেলে আপগ্রেড করা হয়েছিল ২০১৬ সালের শেষ পর্যন্ত রয়্যাল টিউলিপ গ্র্যান্ড হোটেল ইয়েরেভান নামে পরিচিত ছিল। 
বর্তমানে ২০১৭ সালের শুরুর দিকে গ্র্যান্ড হোটেল ইয়েরেভান, বিশ্বব্যাপী ছোট বিলাসবহুল হোটেলের দ্বারা পরিচালিত।
হোটেলের ছাদে একটি বহিরঙ্গন সুইমিং পুল, একটি স্বাস্থ্য এবং স্পা সেন্টার, ইতালীয় "রসনি রেস্তোরাঁ", "ডল্স ভিটা" মদখানা, "শীতকালীন গার্ডেন" ক্যাফ, এবং "জঞ্জিবার" বহিরঙ্গন মদখানা আছে, এবং 
চারটি সম্মেলন হল ঘরও আছে।
গ্র্যান্ড হোটেল ইয়েরেভান নিয়মিত ভাবে গোল্ডেন এপ্রিকট ইয়েরেভান ইন্টারন্যাশনাল ফিল্ম ফেস্টিভালের অনুষ্ঠানগুলি পরিচালনা করে থাকে। রিপাবলিক স্কয়ারের আন্ডারগ্রাউন্ড স্টেশন এর মাধ্যমে হোটেলটি পৌঁছানো যায়।
স্টিভ মার্টিন

স্টিভেন গ্লেন মার্টিন (; জন্ম: ১৪ আগস্ট ১৯৪৫) ছিলেন একজন মার্কিন অভিনেতা, কৌতুকাভিনেতা, লেখক, প্রযোজক, নাট্যকার ও সঙ্গীতজ্ঞ। তিনি ১৯৬০-এর দশকে "দ্য স্মোদার্স ব্রাদার্স কমেডি আওয়ার"-এর লেখক হিসেবে এবং পরবর্তীকালে "দ্য টুনাইট শো"-এ অতিথি ভূমিকায় অভিনয় করে সকলের নজর কাড়েন। ১৯৭০-এর দশকে তিনি অফবিট, অসঙ্গতিপূর্ণ কৌতুকাভিনয় পরিবেশনা করেছেন। ১৯৮০-এর দশক থেকে কৌতুকাভিনয়ের পাশাপাশি মার্টিন একজন সফল অভিনেতা এবং লেখক, নাট্যকার, পিয়ানোবাদক ও বেঞ্জোবাদক হয়ে ওঠেন। তার এইসব আকজের জন্য তিনি এমি পুরস্কার, গ্র্যামি পুরস্কার ও আমেরিকান কমেডি পুরস্কার লাভ করেন।
২০০৪ সালে "কমেডি সেন্ট্রাল" তাকে ১০০ সেরা স্ট্যান্ড-আপ কৌতুকাভিনয় তালিকায় মার্টিনকে ষষ্ঠ স্থান প্রদান করেন। তিনি ২০১৩ সালে একাডেমি পুরস্কারের ৫ম বার্ষিক গভর্নর পুরস্কারে সম্মানসূচক অস্কার লাভ করেন।
মার্টিন ১৯৪৫ সালের ১৪ই আগস্ট টেক্সাসের ওয়াকো শহরে জন্মগ্রহণ করেন। তার পিতা গ্লেন ভেরনন মার্টিন (১৯১৪-১৯৯৭) ছিলেন একজন রিয়েল এস্টেট বিক্রয়কর্মী এবং মাতা ম্যারি লি (জন্মনাম: স্টুয়ার্ট, ১৯১৩-২০০২)। তিনি তার ভাই ফ্রেড ও বোন মেলিন্ডার সাথে ক্যালিফোর্নিয়ার ইঙ্গলউডে বেড়ে ওঠেন।
মার্টিন ১৯৭২ সালের "অ্যানাদার নাইস মেস" চলচ্চিত্রে একটি ছোট ভূমিকায় অভিনয় করেন। তার প্রথম গুরুত্বপূর্ণ চলচ্চিত্র ভূমিকা ছিল "দ্য অ্যাবসেন্ট-মাইন্ডেড ওয়েটার" (১৯৭৭) স্বল্পদৈর্ঘ্য চলচ্চিত্রে। সাত মিনিট দৈর্ঘ্যের ছবিটি তিনি রচনা করেন এবং বাক হেনরি ও টেরি গ্যারে সাথে শ্রেষ্ঠাংশে অভিনয় করেন। ছবিটি শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কারের মনোনয়ন লাভ করে। তার প্রথম গুরুত্বপূর্ণ পূর্ণদৈর্ঘ্য চলচ্চিত্র ছিল সঙ্গীতধর্মী "সার্জেন্ট পেপার্‌স লোনলি হার্টস ক্লাব ব্যান্ড"। এতে তিনি দ্য বিটল্‌সের "ম্যাক্সওয়েল্‌স সিলভার হ্যামার" গানে কণ্ঠ দেন। ১৯৭৯ সালে তিনি মাইকেল এলিয়াস ও কার্ল গটিলিয়েবের সাথে কার্ল রাইনার পরিচালিত "দ্য জার্ক" ছবিটির সহ-রচয়িতা ছিলেন এবং এতে শ্রেষ্ঠাংশে অভিনয় করেন। ছবিটি সফল হয় এবং ৪ মিলিয়ন মার্কিন ডলার ব্যয়ে নির্মিত ছবিটি ১০০ মিলিয়ন মার্কিন ডলার আয় করে।
মার্টিন ১৯৮০-এর দশকে "পেনিস ফ্রম হেভেন" (১৯৮১), "অল অব মি" (১৯৮৪) ও "রোক্সেন" (১৯৮৭) ছবিতে অভিনয় করে তিনবার সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি "পেরেন্টহুড" (১৯৮৯) ও "ফাদার অব দ্য ব্রাইড" (১৯৯৪) ছবিতে অভিনয় করে আরও দুইবার এই বিভাগে মনোনয়ন লাভ করেন।
মার্সিয়া গে হার্ডেন

মার্সিয়া গে হার্ডেন (; জন্ম: ১৪ আগস্ট ১৯৫৯) হলেন একজন মার্কিন অভিনেত্রী। তার প্রথম আলোচিত চলচ্চিত্র হল কোয়েন ভ্রাতৃদ্বয়ের "মিলার্‌স ক্রসিং" (১৯৯০)। পরবর্তীকালে তিনি "ইউজড পিপল" (১৯৯২), "দ্য ফার্স্ট ওয়াইভস্‌ ক্লাব" (১৯৯৬) ও "ফ্লাবার" (১৯৯৭) ছবিতে কাজ করেন। ২০০০ সালের "পোলক" চলচ্চিত্রে চিত্রশিল্পী লি ক্র্যাজনার চরিত্রে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনি "মিস্টিক রিভার" (২০০৩) ছবিতে সেলেস্ট বয়েল চরিত্রে কাজ করে অপর একটি একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "আমেরিকান গান" (২০০৫), "দ্য মিস্ট" ও "ইনটু দ্য ওয়াইল্ড" (২০০৭)।
১৯৯৩ সালে "অ্যাঞ্জেলস ইন আমেরিকা" মঞ্চনাটক দিয়ে তার ব্রডওয়েতে অভিষেক হয়। এই কাজের জন্য তিনি একটি টনি পুরস্কারের মনোনয়ন লাভ করেন। ২০০৯ সালে তিনি আবার ব্রডওয়েতে "গড অব কার্নেজ" নাটকে ভেরোনিকা চরিত্রে অভিনয় করেন। তিনি তার এই কাজের জন্য মঞ্চনাটকে শ্রেষ্ঠ অভিনেত্রী বিভাগে টনি পুরস্কার লাভ করেন।
হার্ডেন ১৯৫৯ সালের ১৪ই আগস্ট ক্যালিফোর্নিয়ার লা জোলা শহরে জন্মগ্রহণ করেন। তার মাতা টেক্সাসের নিবাসী বেভারলি হার্ডেন (জন্মনাম: বুশফিল্ড) একজন গৃহিণী এবং পিতা টাড হ্যারল্ড হার্ডেন (১৯৩২-২০০২) মার্কিন যুক্তরাষ্ট্রের নৌবাহিনীর কর্মকর্তা ছিলেন। হার্ডেনের তিন বোন ও এক ভাই রয়েছে। তার ভাইয়ের নাম টাডেউস, তার প্রাক্তন স্বামীর নামও টাডেউস ছিল। হার্ডেনের পিতার চাকরির জন্য তাদের স্বপরিবারে জাপান, জার্মানি, গ্রিস, ক্যালিফোর্নিয়া ও ম্যারিল্যান্ডে বসবাস করতে হয়েছে।
১৯৭৬ সালে হার্ডেন ম্যারিল্যান্ডের ক্লিনটনের সুরাটসভিল হাই স্কুল থেকে পাস করেন। ১৯৮০ সালে তিনি অস্টিনের টেক্সাস বিশ্ববিদ্যালয় থেকে নাট্যকলায় স্নাতক ডিগ্রি অর্জন করেন। ১৯৮৮ সালে তিনি নিউ ইয়র্ক বিশ্ববিদ্যালয়ের টিশ স্কুল অব দি আর্টস থেকে চারুকলায় স্নাতকোত্তর ডিগ্রি অর্জন করেন।
হার্ডেনে প্রথম চলচ্চিত্র ছিল টেক্সাস বিশ্ববিদ্যালয়ে পড়াশোনাকালীন ১৯৭৯ সালে শিক্ষার্থীদের নির্মিত একটি ব্যবহারিক চলচ্চিত্র। ১৯৮০-এর দশকে তিনি কয়েকটি টেলিভিশন অনুষ্ঠানে কাজ করেন, তন্মধ্যে রয়েছে "সিমন অ্যান্ড সিমন", "কোজাক" এবং সিবিএস চ্যানেলের "সামার প্লেহাউজ"। তিনি "দি ইমেজমেকার" (১৯৮৬) চলচ্চিত্রে প্রথম বড়পর্দায় অভিনয় করেন। পরে ১৯৩০-এর দশকের পটভূমিতে কোয়েন ভ্রাতৃদ্বয়ের মবস্টার নাট্যধর্মী "মিলার্‌স ক্রসিং" (১৯৯০) ছবিতে অভিনয় করে ব্যাপক সফলতা অর্জন করেন।
১৯৯০-এর দশকে তিনি চলচ্চিত্র ও টেলিভিশনে অভিনয় চালিয়ে যান। এসময়ে তার অভিনীত চলচ্চিত্রগুলো হল "ইউজড পিপল" (১৯৯২), "দ্য ফার্স্ট ওয়াইভস্‌ ক্লাব" (১৯৯৬) ও ডিজনির বিজ্ঞান কল্পকাহিনীমূলক হাস্যরসাত্মক "ফ্লাবার" (১৯৯৭)। এছাড়া তিনি ব্র্যাড পিটের বিপরীতে অতিপ্রাকৃত নাট্যধর্মী "মিট জো ব্ল্যাক" (১৯৯৮) ছবিতে এক ধনাট্য ব্যক্তির (অ্যান্থনি হপকিন্স) কন্যা চরিত্রে; ডেভিড মার্শাল গ্র্যান্টের বিপরীতে "লেবার অব লাভ" (১৯৯৮) টেলিছবিতে, এবং রোমাঞ্চকর নাট্যধর্মী "স্পেস কাউবয়েজ" (২০০০) ছবিতে অভিনয় করেন।
২০০০ সালের "পোলক" চলচ্চিত্রে চিত্রশিল্পী লি ক্র্যাজনার চরিত্রে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনি "মিস্টিক রিভার" (২০০৩) ছবিতে সেলেস্ট বয়েল চরিত্রে কাজ করে অপর একটি একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল "আমেরিকান গান" (২০০৫), "দ্য মিস্ট" ও "ইনটু দ্য ওয়াইল্ড" (২০০৭)।
কিমওহ ৪ কিডস

কিমওহ ৪ কিডস () ফ্রি সফটওয়্যারের সমন্বয়ে বাচ্চাদের উপযোগী ডেস্কটপ পরিবেশ। 
শিক্ষাভিত্তিক গেম: টাক্সপেইন্ট, ই-টয়জ, জিকম্প্রিস, টাক্সম্যাথ, ও টাক্সটাইপিং কিমওহর সাথে আসে।
বড় রঙিন আইকন বাচ্চাদের সহজেই নেভিগেট করতে সাহায্য করে। কিমওহ যুবুন্টুর উপর ভিত্তি করে নির্মিত। জুবুন্টু-ভিত্তিক হওয়ায় কিমওহ অনেক কম রিকোয়ারমেন্টসে চলে।
সাবিলি

সাবিলি (, ) মুসলিমদের জন্যে উবুন্টু-ভিত্তিক লিনাক্স ডিস্ট্রিবিউশন। 
পূর্বের উবুন্টু মুসলিম এডিশন, সাবিলি ২০০৭—২০১১ পর্যন্ত মুক্তি পেয়েছে, বর্তমানে এর উন্নয়ন রহিত।
"আউট অব দ্য বক্স" আরবি সমর্থন, ইসলামিক সফটওয়্যার ও হাতিয়ারের (নামাযের ওয়াক্তের সময় বলে দেয়া, কোরআন পড়া) প্রাকইন্সটল সাবিলিকে মুসলিম ব্যবহারকারীদের জন্যে বিশেষায়িত করেছে।
সাবিলি ১১.১০-এর ইউনিটি শেল গ্নোম৩-ভিত্তিক। সাবিলি ১১.০৪ বদর ডিভিডি থেকে ইউনিটি শেল পাওয়া যাচ্ছে।
ট্রিস্কল গ্নু/লিনাক্স

ট্রিস্কল (দাপ্তরিকভাবে ট্রিস্কল গ্নু/লিনাক্স, ) একটি কম্পিউটার অপারেটিং সিস্টেম, লিনাক্স ডিস্ট্রিবিউশন, উবুন্টু ডেরাভিটিভ। এ প্রকল্পের মূল লক্ষ্য মালিকানাধীন সফটওয়্যার বা ফার্মওয়্যার ব্যতীত একেবারে ফ্রি সফটওয়্যার সিস্টেম। ট্রিস্কল উবুন্টুর মোডিফাইড কার্নেল (নন ফ্রি কোড-বাইনারি ব্লব বাদে) ব্যবহার করে। ট্রিস্কল ব্যবহারকারীর ডোনেশন দিয়ে চলে।
চারটি প্রাথমিক সংস্করণ রয়েছে।
ট্রিস্কলের মানসম্মত সংস্করণে একটি ২.৫ জিবি ডিভিডিতে মাটে ডেস্কটপ পরিবেশ ও গ্রাফিক্যাল ইউজার ইন্টারফেস (গুই), এবং ইংরেজি ও স্প্যানিশ ও ৪৮টা আলাদা আঞ্চলিক ভাষা অন্তর্ভুক্ত থাকে।
নেটবুক ও পুরোনো হার্ডওয়্যারে প্রধান ট্রিস্কলের একটি বিকল্প সংস্করণ ট্রিস্কল মিনি। এটি এলএক্সডিই ডেস্কটপ পরিবেশ ব্যবহার করে। ৫০০ এমবির সিডি ইমেজ থেকে ইন্সটল করা যায়।
সুগার বাচ্চাদের জন্যে ফ্রি ও ওপেন সোর্স ডেস্কটপ পরিবেশ। গ্নোমের বিকল্প হিসেবে এটি ট্রিস্কলের সাথে আসে।
২৫ এমবির সিডি আইএসও ইমেজ দিয়ে এটি ইন্সটল করা যায়। টেক্সট-ভিত্তিক নেটওয়ার্ক ইন্সটলার দিয়ে বাকী প্রয়োজনীয় সফটওয়্যার ইন্সটল করা যায়।
মিলার্ড মিচেল

মিলার্ড মিচেল (; জন্ম: ১৪ আগস্ট ১৯০৩ - ১৩ অক্টোবর ১৯৫৩) ছিলেন একজন মার্কিন অভিনেতা। তিনি চরিত্রাভিনেতা হিসেবে ৩০টির মত চলচ্চিত্রে এবং ২টি টেলিভিশন নাটকে অভিনয় করেছেন। "মাই সিক্স কনভিক্টস" (১৯৫২) চলচ্চিত্রে অভিনয়ের জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তার অভিনীত অন্যান্য উল্লেখযোগ্য চলচ্চিত্রসমূহ হল "আ ফরেন অ্যাফেয়ার" (১৯৪৮), "টুয়েলভ ওক্লক হাই" (১৯৪৯) এবং সঙ্গীতধর্মী হাস্যরসাত্মক "সিঙিন ইন দ্য রেইন" (১৯৫২)।
মিচেল ১৯০৩ সালের ১৪ই আগস্ট কিউবার হাভানায় জন্মগ্রহণ করেন।
১৯২৫ সালে "দ্য হলি টেরর" দিয়ে তার মঞ্চনাটকে অভিষেক হয়। ১৯৩১ থেকে ১৯৩৬ সালের মধ্যে তিনি আটটি চলচ্চিত্রে অভিনয় করেন। ছয় বছরের বিরতির পর তিনি পুনরায় চলচ্চিত্রে ফিরে আসেন। ১৯৪২ থেকে ১৯৫৩ সালে মধ্যে তিনি সফল চরিত্রাভিনেতা হিসেবে কাজ করে যান।
মিচেল ব্রডওয়েতেও অভিনয় করেন। তিনি "দ্য গ্রেট ক্যাম্পেইন" (১৯৪৭) মঞ্চনাটকে শ্রেষ্ঠাংশে অভিনয় করেন।
মিচেল ফুসফুসের ক্যান্সারে আক্রান্ত হয়ে ১৯৫৩ সালের ১৩ই অক্টোবর পঞ্চাশ বছর বয়সে সান্তা মনিকার সেন্ট জন্‌স হাসপাতালে মৃত্যুবরণ করেন। তার মরদেহ কালভার সিটির হলিক্রস সেমেটারিতে সমাহিত করা হয়।
বাঘাইছড়ি পৌরসভা

বাঘাইছড়ি পৌরসভা বাংলাদেশের রাঙ্গামাটি জেলার অন্তর্গত একটি পৌরসভা।
বাঘাইছড়ি পৌরসভার আয়তন ২২.৮৭ বর্গ কিলোমিটার।
২০২২ সালের পরিসংখ্যান অনুযায়ী পৌরসভার জনসংখ্যা ১৫,৬৪৪জন। এর মধ্যে ১২,৪৩৬জন মুসলিম, ২,৪৪৫জন বৌদ্ধ, ৭৪৩জন হিন্দু। 
বাঘাইছড়ি উপজেলার দক্ষিণাংশে বাঘাইছড়ি পৌরসভার অবস্থান। রাঙ্গামাটি জেলা সদর থেকে এ পৌরসভার দূরত্ব ১৪৬ কিলোমিটার। এ পৌরসভার পূর্বে মারিশ্যা ইউনিয়ন ও বাঘাইছড়ি ইউনিয়ন, দক্ষিণে বাঘাইছড়ি ইউনিয়ন এবং পশ্চিমে ও উত্তরে রূপকারী ইউনিয়ন অবস্থিত।
২০০৪ সালে বাঘাইছড়ি পৌরসভা প্রতিষ্ঠা লাভ করে।<ref>
সর্বলিঙ্গ

সর্বলিঙ্গ (ইংরেজিতে: pangender) হচ্ছে অ-দ্বিরুপক লিঙ্গ; যেখানে একজন সর্বলৈঙ্গিক ব্যক্তি নিজেকে একের অধিক লিঙ্গধারী বলে মনে করেন। একজন সর্বলৈঙ্গিক ব্যক্তি নিজেকে সকল লিঙ্গের মানুষ হিসেবে গণ্য করেন। ইংরেজি প্যানজেন্ডার শব্দের প্যান অংশটি এসেছে গ্রিক শব্দ "প্যান" থেকে যার অর্থ সকল বা সর্ব। সর্বলিঙ্গ তৃতীয় লিঙ্গের মতই, তবে দ্বিলিঙ্গ, লিঙ্গ ত্রয় অথবা লিঙ্গ উৎকটের সাথে অধিক সাদৃশ্যপূর্ণ। ইংরেজিতে পুরুষ এবং নারীর জন্য আলাদা আলাদা শব্দ আছে (যেমনঃshe/he or her/him)। কিন্তু প্যানজেন্ডার ব্যক্তি এই সকল সর্বনাম এর পরিবর্তে নিজের জন্য লিঙ্গ নিরপেক্ষ শব্দ ব্যবহার করে থাকে।
অ-দ্বিরুপক লিঙ্গধারীরা জনসম্মুখে থাকা শৌচাগার কীভাবে ব্যবহার করবে; তা নিয়ে সমস্যার উদ্ভব হয়েছে। এই ধরনের লৈঙ্গিক মানুষ নিজেদের যে লিঙ্গের অংশ মনে করে; সে লিঙ্গের শৌচাগার ব্যবহার করবে নাকি সমাজ একজন-লৈঙ্গিক মানুষকে যেভাবে দেখে (পুরুষের পোশাক পরলে বা পুরুষালি আচরণ করলে পুরুষের শৌচাগার, এবং নারীর মত পোশাক ও নারীর মত আচরণ করলে নারীর শৌচাগার) সমাজের দৃষ্টিভঙ্গীর সাথে মিল রেখেই সে ধরনের শৌচাগার ব্যবহার করতে হবে; এটাই হয়ে উঠেছে অ-দ্বিরুপক লিঙ্গধারীদের উদ্দেশ্য করে গড়ে উঠা সমসাময়িক সমাজের অন্যতম প্রশ্ন।
সাশা ক্লেমেন্টস

সাশা ক্লেমেন্টস (জন্ম মার্চ ১৩, ১৯৯০) একজন কানাডিয়ান অভিনেত্রী, তিনি শিশু অভিনয় শিল্পী হিসেবে ২০১৪ সালের দিকে পেশাগতভাবে অভিনয় শুরু করেন এবং ডিজনি চ্যানেল অরিজিনাল মুভি হাউ ট্যু বিল্ড আ বেটার বয় চলচ্চিত্রে প্রধান ভূমিকায় অভিনয় করেন।
রহমত আলী

রহমত আলী (১৬ সেপ্টেম্বর, ১৯৪৫ – ১৬ ফেব্রুয়ারি ২০২০) বাংলাদেশের একজন সংসদ সদস্য ও মন্ত্রী ছিলেন। তিনি ১৯৯১, ১৯৯৬ ও ২০০১ সালে বাংলাদেশ আওয়ামী লীগের প্রার্থী হিসেবে সংসদ সদস্য হিসেবে নির্বাচিত হয়েছেন। তার বড় ছেলে অধ্যাপক এম জাহিদ হাসান একজন প্রখ্যাত পদার্থবিজ্ঞানী যিনি বর্তমানে প্রিন্সটন বিশ্ববিদ্যালয়ে কর্মরত৷ 
রহমত আলী ১৯৪৫ সালের ১৬ সেপ্টেম্বর জন্মগ্রহণ করেন। তার পৈতৃক বাড়ি গাজীপুর জেলার শ্রীপুর উপজেলা এলাকায়। তিনি আইন বিষয়ে স্নাতকোত্তর ডিগ্রি অর্জন করেছেন।
রহমত আলী ১৯৯১, ১৯৯৬ ও ২০০১ সালে গাজীপুর-১ আসনের সাংসদ হিসেবে নির্বাচিত হন।. এরপর, তিনি ২০০৮ ও ২০১৪ সালে গাজীপুর-৩ আসনের সাংসদ হিসেবে নির্বাচিত হয়েছিলেন। তিনি ১৯৯৯ সাল থেকে ২০০১ সাল পর্যন্ত স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী হিসেবেও দায়িত্ব পালন করেছেন। এছাড়া, তিনি স্থানীয় সরকার, পল্লী উন্নয়ন ও সমবায় মন্ত্রণালয়ের সংসদীয় স্থায়ী কমিটির সভাপতি হিসেবেও দায়িত্ব পালন করেছিলেন।
রহমত আলী ২০২০ সালের ১৬ ফেব্রুয়ারি ঢাকার স্কয়ার হাসপাতালে ৭৪ বছর বয়সে মৃত্যুবরণ করেন।
ডেস্কটপ পরিবেশ

কম্পিউটারের ভাষায় ডেস্কটপ পরিবেশ বা ডিই () হলো একই গ্রাফিক্যাল ইউজার ইন্টারফেস (গুই) এর অপারেটিং সিস্টেমের উপর চলা এক বান্ডিল প্রোগ্রাম দিয়ে বানানো ডেস্কটপ রূপালঙ্কারের প্রয়োগ। মোবাইল কম্পিউটিং আবিষ্কারের পূর্বে ব্যক্তিগত কম্পিউটারেই বেশি দেখা পাওয়া যেতো ডেস্কটপ পরিবেশের। সহজে ফাইলে প্রবেশ সম্পাদনায় ডেস্কটপ গ্রাফিক্যাল ইউজার ইন্টারফেস ব্যবহারকারীকে সহায়তা করে, যদিও একটি অপারেটিং সিস্টেমের সমস্ত ফাইলেই তারা প্রবেশাধিকার দেয় না। বরঞ্চ, পুরোনো কমান্ড-লাইন ইন্টারফেস (সিএলআই) এখনও অপারেটিং সিস্টেমের উপর পূর্ণ নিয়ন্ত্রণের জন্যে প্রয়োজন হয়।
একটি ডেস্কটপ পরিবেশ আইকন, উইন্ডো, টুলবার, ফোল্ডার, ওয়ালপেপার ও ডেস্কটপ উইজেট নিয়ে গঠিত। 
পিসিতে সবচেয়ে প্রচলিত ডেস্কটপ পরিবেশ উইন্ডোজের বিল্ট-ইন ইন্টারফেস। উইন্ডোজ এক্সপিতে এটার নাম ছিলো লুনা, উইন্ডোজ ভিস্তা ও উইন্ডোজ ৭-এ এয়ারো, উইন্ডোজ ৮ ও ৮.১-এ মেট্রো এবং উইন্ডোজ ১০-এ এটার নাম ছিলো মডার্ন। এপলের ম্যাক ওএসে ব্যবহৃত একুয়াও অনেক বেশি প্রচলিত।
ইউনিক্স-সদৃশ অপারেটিং সিস্টেমের জন্যে মূলধারার ডেস্কটপ পরিবেশগুলো এক্স উইন্ডো সিস্টেম ব্যবহার করে, সাথে কেডিই, গ্নোম, এলএক্সডিই অন্তর্ভুক্ত থাকে, যেগুলো হয়তো ব্যবহারকারী স্বয়ং নির্বাচন করেছে এবং বাহ্যিকভাবে অপারেটিং সিস্টেমের সাথে সংযুক্ত করে দেয়া হয়নি।
এছাড়াও অন্যান্য অনেক ডেস্কটপ পরিবেশ রয়েছে, সিনামন, ইডিই, জিইএম, আইরিক্স ইন্টারেক্টিভ ডেস্কটপ, সানের জাভা ডেস্কটপ সিস্টেম, জেস্কটপ, রক্স ডেস্কটপ ইত্যাদি।
অন্য একটি ডেস্কটপ পরিবেশ ছাড়া এক্স উইন্ডো সিস্টেম অচল।
দেবাশীষ রায়

দেবাশীষ রায় (জন্ম: ৯ এপ্রিল ১৯৫৯ ) হলেন একজন বাংলাদেশী রাজনীতিবিদ, আইনজীবী ও মানবাধিকার কর্মী। তিনি জাতিসংঘের স্থায়ী ফোরামে আদিবাসী বিষয়ক সাবেক সদস্য। তিনি বর্তমান বাংলাদেশের বৃহত্তম উপজাতি সম্প্রদায় চাকমা সার্কেলের রাজা।
দেবাশীষ রায় পেশায় একজন ব্যারিস্টার। তিনি ২০০৬-২০০৮ বাংলাদেশের রাজনৈতিক সংকটের সময় একজন মন্ত্রীর পদমর্যাদার অধিকারী হিসেবে বাংলাদেশের প্রধান উপদেষ্টার বিশেষ সহকারী হিসাবে কাজ করেছেন। তিনি পার্বত্য চট্টগ্রাম বিষয়ক মন্ত্রণালয় এবং বন ও পরিবেশ মন্ত্রণালয়ের দায়িত্বে ছিলেন।
১৯৭১ সালে পাকিস্তান থেকে বাংলাদেশের স্বাধীনতার পর তাঁর বাবা ত্রিদিব রায় নির্বাসনে গেলে রায় চাকমা সার্কেলের রাজা হন। ১৯৭০ সালের সাধারণ নির্বাচনে রাজা ত্রিদিব রায় পাকিস্তানের জাতীয় পরিষদে নির্বাচিত হয়েছিলেন। ত্রিদেব রায় পূর্ব পাকিস্তান থেকে নির্বাচিত অ-আওয়ামী লীগের ২ জন প্রার্থীর একজন ছিলেন। প্রাক্তন রাজা বাংলাদেশের স্বাধীনতার বিরোধিতা করেছিলেন এবং বাংলাদেশের মুক্তিযুদ্ধ শেষে তিনি রাঙ্গামাটি ছেড়ে পাকিস্তানে পালিয়ে যান। তবে রানী ও যুবরাজ সহ রাজপরিবারের বেশিরভাগ সদস্য রাঙ্গামাটি প্রাসাদে ছিলেন। বাংলাদেশের অভ্যুদয়ের পরে, পিতার অনুপস্থিতির কারণে যুবরাজ দেবাশীষ রায় নিজেকে রাজা ঘোষণা করেছিলেন।
তিনি তাতু রায়কে বিয়ে করেছিলেন যিনি ১৯৯৯ সালে মারা যান। এই দম্পতির দুই সন্তান রয়েছে, ত্রিভুবন আর্যদেব রায় (যুবরাজ) (১৯৯০) নামে এক পুত্র এবং আয়েত্রি আরাধন রায় (১৯৯৪) নামে এক কন্যা। তাঁর পুত্র ২০০৩ সালে যুবরাজ হন। ৪ জুলাই ২০১৪ সালে দেবাশীষ রায় স্থপতি এবং আদিবাসী সমাজকর্মী ইয়ান ইয়ান নামে এক জাতিগত রাখাইনকে বিয়ে করেছিলেন। এই দম্পতির যোদ্ধা দেবায়ন রায় নামে এক পুত্র রয়েছে।
কোটপেক কালদেরা

কালদেরা ডে কোটপেক () মধ্য আমেরিকার এল সালভাদোরে অবস্থিত আগ্নেয়গিরির অগ্ন্যুৎপাতের ফলে সৃষ্ট জ্বালামুখ। নহুয়াতল ভাষায় এ জ্বালামুখটি ‘সাপের পাহাড়’ নামে পরিচিত। ৭২০০০ বছর থেকে ৫৭০০০ বছর পূর্বে বেশ কয়েকবার বড় ধরনের আগ্নেয়গিরি সংঘটিত হবার ফলে প্রস্থরখণ্ড বেরিয়ে এসে এ জ্বালামুখের সৃষ্টি হয়। এরপর থেকেই কালো চকচকে আগ্নেয়গিরিজাত পাথর ও লাভা প্রবাহের ফলে জ্বালামুখের পশ্চিম প্রান্ত গঠন করে। এছাড়াও, ছয়টি আগ্নেয়গিরিজাত লাভার উঁচুস্তর গঠন করে। সর্বকনিষ্ঠ চূড়াটি ‘সেরো পাচো’ নামে পরিচিত। এটি খ্রিস্ট-পূর্ব ৮০০০ সালে গঠিত হয়েছে।
‘কোটপেক হ্রদ’ বা ‘লাগো ডে কোটপেক’ কোটপেক কালদেরার পূর্ব প্রান্তে গঠিত প্রাকৃতিকভাবে বড় ধরনের খাঁজে গড়া হ্রদের সৃষ্টি করে। এল সালভাদোরের সান্তা অ্যানা ডিপার্টমেন্টের কোটপেক এলাকায় এর অবস্থান। হ্রদের কিনারায় উষ্ণ জলধারা বহমান। ২৬ বর্গকিলোমিটার (১০ বর্গমাইল) আয়তনের এ হ্রদটি এল সালভাদোরের অন্যতম বৃহৎ হ্রদ। তিওপান দ্বীপের এ হ্রদটির পার্শ্ববর্তী এলাকাসমূহে মায়া সভ্যতারও নিদর্শন রয়েছে।
অনুস্বার

অনুস্বার বা অনুঃস্বর একটি বৈশিষ্ট্যসূচক বা ধ্বনিনির্দেশক চিহ্ন যা এক ধরনের আনুনাসিক ধ্বনি চিহ্নিত করার কাজে ব্যবহৃত হয়। এর উৎস সংস্কৃত ভাষা ও ব্রাহ্মী লিপি থেকে এবং এর ব্যবহার মূলত দেবনাগরী, বাংলা, বর্মী, সিংহলি, তেলুগু ও থাই লিপিতে। ভাষা ও শব্দে অবস্থানের ওপর নির্ভর করে এর উচ্চারণ ভিন্ন হয়।
সংস্কৃত ধ্বনির গতানুগতিক ধারায় বিসর্গ এবং অনুস্বার স্বরবর্ণ ও স্পর্শ ব্যঞ্জনবর্ণের-এর মাঝে আসে।
আবদুর রাজ্জাক (চিত্রশিল্পী)

আবদুর রাজ্জাক (১৯৩২ - ২৩ অক্টোবর, ২০০৫) ছিলেন একজন বাংলাদেশী চিত্রশিল্পী ও ভাস্কর। তিনি তৎকালীন ঢাকা আর্ট কলেজের (বর্তমান চারুকলা অনুষদ, ঢাকা বিশ্ববিদ্যালয়) দ্বিতীয় ব্যাচের শিক্ষার্থী। তার নেতৃত্বেই চারুকলা ইনস্টিটিউটে ভাস্কর্য বিভাগ চালু হয়। তার আঁকা উল্লেখযোগ্য শিল্পকর্ম হল 'টেকনাফ', 'সুন্দরবন-১', 'রিভার-১'। তিনি জাগ্রত চৌরঙ্গীর ভাস্কর। চারুকলায় অবদানের জন্য তিনি ১৯৮৯ সালে বাংলাদেশ সরকার প্রদত্ত দ্বিতীয় সর্বোচ্চ বেসামরিক সম্মান একুশে পদকে ভূষিত হন।
রাজ্জাক ১৯৩২ সালে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বৃহত্তর ফরিদপুরের (বর্তমান শরীয়তপুর জেলা) ভেদরগঞ্জ উপজেলার মহিশখালি গ্রামে জন্মগ্রহণ করেন। তার বাবা সাদর আলী আমিন ঢাকার তৎকালীন আহসানউল্লাহ সার্ভে ও ইঞ্জিনিয়ারিং স্কুল (বর্তমান সলিমুল্লাহ ইঞ্জিনিয়ারিং স্কুল) থেকে ড্রাফটসম্যান হিসেবে ডিগ্রি নেন। এই স্কুলে সাদর আলীর সহপাঠী ছিলেন রাজ্জাকের এক মামাও। তারা সেখান ড্রইং শিখেন। সাদর আলী কোনো চাকরিতে যোগদান না করে পারিবারিক জমিজমার ওপর নির্ভরশীল ছিলেন। রাজ্জাকের মায়ের নাম রিজিয়া বেগম। চার ভাই ও দুই বোনের মধ্যে আব্দুর রাজ্জাক সর্বকনিষ্ঠ। পিতার অনুপ্রেরণায় রাজ্জাক ড্রইংচর্চা করেন শৈশব থেকেই। তার পিতার দেওয়া প্যালেট ও তুলি তিনি আজীবন যত্ন সহকারে সংরক্ষণ করে রেখেছিলেন।
রাজ্জাকের শিক্ষাজীবন শুরু হয় কার্তিকপুরের একটি স্কুলে। পরে তিনি ফরিদপুর জেলা স্কুলে ভর্তি হন। সেখানে কোনো ড্রইং শিক্ষক না থাকায় তার প্রাতিষ্ঠানিকভাবে ছবি আঁকার কোনো চর্চা হয় নি। তিনি তাদের বাড়ির কাছে অবস্থিত কুমোরপাড়ায় নিয়মিত গিয়ে তাদের কাজ দেখতেন এবং পুতুল সংগ্রহ করতেন। ফরিদপুরে থাকাকালীন বিভিন্ন ম্যাগাজিনে প্রকাশিত জয়নুল আবেদীন, আনোয়ারুল হক, শফিকুল আমিনসহ পশ্চিমবঙ্গের বিখ্যাত শিল্পীদের অঙ্কিত ছবি তিনি কেটে রাখতেন। ১৯৪৭ সালে ফরিদপুর জেলা স্কুল থেকে ম্যাট্রিকুলেশন পাস করার পর তিনি খ্রিস্টান স্কুলের একজন শিক্ষকের কাছে কিছুদিন অঙ্কন শিখেন। তার ছবি আঁকার হাতেখড়ি হয় সফট পেইন্টিং দিয়ে। সফট পেইন্টিং হল পিগমেন্ট ঘসে ঘসে যে ছবি আঁকা হয়। ১৯৪৯ সালে ফরিদপুর রাজেন্দ্র কলেজ থেকে দ্বিতীয় বিভাগে উচ্চ মাধ্যমিক পাশ করেন। পরবর্তীতে তিনি ঢাকা আর্ট কলেজে ভর্তি হলে জয়নুল আবেদীনের সংস্পর্শে আসেন। তিনি আর্ট ইনস্টিটিউটের দ্বিতীয় ব্যাচের শিক্ষার্থী। আর্ট ইনস্টিটিউটে তার সহপাঠী ছিলেন শিল্পী রশিদ চৌধুরী, কাইয়ুম চৌধুরী, মুর্তজা বশীর, জুনাবুল ইসলাম, একরামুল হক, ইমদাদ হোসেন প্রমুখ। এদের মধ্যে রশীদ তার পূর্বপরিচিত ছিলেন। আর্ট ইনস্টিটিউটে ভর্তির পর তিনি ছবি আঁকার কৌশলগুলো রপ্ত করেন। তখন স্টিল লাইফ ও ড্রইং বেশি করানো হতো, পাঠ্যসূচিতে তাত্ত্বিক বিষয়গুলো ছিল না। প্রথম বছর থেকেই রাজ্জাক প্রথম হয়েছেন। ১৯৫৪ সালে তিনি প্রথম শ্রেণীতে প্রথম হয়ে স্নাতক ডিগ্রি সম্পন্ন করেন।
স্নাতক ডিগ্রি লাভ করার পর কিছুদিন তিনি ঢাকার সরকারি গবেষণা সংস্থা ম্যালেরিয়া ইনস্টিটিউটে আর্টিস্ট ও মিউজিয়াম কিউরেটর হিসেবে দায়িত্ব পালন করেন। ১৯৫৫ সালে প্রতিযোগিতামূলক ফুলব্রাইট বৃত্তি নিয়ে মার্কিন যুক্তরাষ্ট্রের আইওয়া স্টেট ইউনিভার্সিটিতে স্নাতকোত্তর পর্যায়ে পড়তে যান। ১৯৫৭ সালে তিনি মাস্টার অব ফাইন আর্টস (এমএফএ) ডিগ্রি লাভ করেন। এসময় রাজ্জাক কোর্স ও ষ্টুডিওর কাজের পাশাপাশি একটি থিসিসও লিখেছেন। রাজ্জাক বাংলাদেশীদের মধ্যে বিদেশ থেকে চারুকলায় স্নাতকোত্তর ডিগ্রি অর্জনকারী প্রথম ব্যক্তি।
ডেভিড ডানা ক্লার্ক

ডেভিড ডানা ক্লার্ক একজন কম্পিউটার বিজ্ঞানী এবং ইন্টারনেট পথিকৃৎ যিনি ১৯৭০ এর দশক থেকে ইন্টারনেটের উন্নয়নের সাথে সম্পৃক্ত।
ক্লার্ক ১৯৬৬ সালে সোয়ার্থমর কলেজ থেকে গ্র্যাজুয়েট হন। তিনি এমআইটি থেকে তড়িৎ প্রকৌশলে মাস্টার্স এবং ইঞ্জিয়ার্স ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৭৩ সালে পিএইচডি ডিগ্রি অর্জন করেন। তিনি ১৯৮১ থেকে ১৯৮৯ সাল পর্যন্ত ইন্টারনেটের চীফ প্রটোকল আর্কিটেক্ট হিসেবে কাজ করেন।
বিসর্গ

সংস্কৃতে বিসর্গ শব্দের অর্থ নির্গমন বা বিসর্জন। সংস্কৃত ধ্বনিতত্ত্ব অনুযায়ী বিসর্গ (বা পূর্বের কিছু ব্যকরণবিদদের ভাষ্যে "বিসর্জনীয়") একটি ধ্বনির নাম। এই ধ্বনিটি অঘোষ কণ্ঠনালীয় ঊষ্মধ্বনি ("হ্‌‌‌‌‌‌", //)। এটি বিভিন্ন সংস্কৃত-প্রভাবিত ভাষা বা ব্রাহ্মী-উদ্ভূত লিপিতে বৈশিষ্ট্যসূচক বা ধ্বনিনির্দেশক চিহ্ন হিসেবে ব্যবহৃত হয়।
বাচন অন্তে বিসর্গ ঘোষ দন্তমূলীয় কম্পনজাতধ্বনি ("র্", //) ও অঘোষ দন্তমূলীয় ঊষ্মধ্বনির ("স্", //) সহধ্বনি। সংস্কৃত ধ্বনির গতানুগতিক ধারায় বিসর্গ এবং অনুস্বার স্বরবর্ণ ও স্পর্শ ব্যঞ্জনবর্ণের-এর মাঝে আসে।
বিসর্গ মূলত কোলন (:) চিহ্নের সদৃশ - দেবনাগরীতে বিন্দু (.) এবং বাংলা লিপিতে শুন্য (o) দিয়ে ফুটকি দেয়া হয়। সংস্কৃত ধ্বনিতত্ত্ব অনুযায়ী বিসর্গের দুটি সহধ্বনি আছে: "জিহ্বামূলীয়" (কন্ঠ্য বিসর্গ) এবং "উপধ্মানীয়" (উষ্ম বিসর্গ)। প্রথমটি "ক", "খ"-এর আগে এবং দ্বিতীয়টি "প", "ফ"-এর আগে উচ্চারিত হয়, যেমন - তব পিতামহঃ কঃ (তোমার দাদা কে?), পক্ষিনঃ খে উড্ডয়ন্তে (পাখিরা আকাশে উড়ে), ভোঃ পাহি (মহাশয়, আমাকে বাঁচান) এবং তপঃফলম্ (প্রায়শ্চিত্তের ফল)।
ফিস্ট অলিম্পিক স্টেডিয়াম

ফিস্ট অলিম্পিক স্টেডিয়াম () হচ্ছে রাশিয়ার সোচিতে অবস্থিত একটি আউটডোর স্টেডিয়াম। এটি সোচি অলিম্পিক পার্কে অবস্থিত এবং নামকরণ করা হয়েছে মাউন্ট ফিস্টের নামানুসারে, ৪০,০০০ আসন-বিশিষ্ট স্টেডিয়ামটি তৈরি করা হয়েছিলো ২০১৪ শীতকালীন অলিম্পিক ও প্যারালিম্পিকের জন্য, যেখানে এই স্টেডিয়ামটি ব্যবহৃত হয়েছিল এগুলোর উদ্বোধনী ও সমাপনী অনুষ্ঠানে।
স্টেডিয়ামটি মূলত তৈরি করা হয়েছিল আবদ্ধ বা ঘিরা সুবিধায়; এটি পুনরায় খোলা হয়েছিলো ২০১৬ সালে ওপেন-এয়ার ফুটবল স্টেডিয়াম হিসেবে, যাতে করে এতে ২০১৭ ফিফা কনফেডারেশন্স কাপ ও ২০১৮ ফিফা বিশ্বকাপের ম্যাচগুলো এতে আয়োজন করা যায়।
ফিস্ট অলিম্পিক স্টেডিয়াম ডিজাইন করেছিল পপ্যুলাস এবং ব্রিটিশ ডিজাইন পরামর্শক বুরোহ্যাপল্ড ইঞ্জিনিয়ারিং। স্টেডিয়ামটির ছাঁদ তৈরি করা হয় ইথাইলিন এর কাছাকাছি টেট্রাফ্লুরোইথাইলিন (ইটিএফই) এবং ডিজাইন করা হয়েছিলো যাতে ছাঁদ তুষারময় শিখরের চেহারা দেয়া যায়। বাটিটি উত্তরে খোলা, যাতে সরাসরি ক্রাসনায়া পোলিয়ানা পবর্তমালা দেখা যায়, এবং উপরের ডেক থেকে কৃষ্ণ সাগর দেখা যায়।
২০১৩-তে এটি খোলা হয়, স্টেডিয়ামটটি তৈরিতে খরচ হয় ইউএস$৭৭৯ মিলিয়ন। স্টেডিয়াম কমপ্লেক্সটি এখন ব্যবহৃত হয় রাশিয়া জাতীয় ফুটবল দলের ট্রেনিং সেন্টার ও ম্যাচ ভেন্যু হিসেবে, এবং ২০১৭ ফিফা কনফেডারেশন্স কাপ ও ২০১৮ ফিফা বিশ্বকাপের ম্যাচও এতে অনুষ্ঠিত হবে।
জানুয়ারী ২০১৫ সালে, ৩ বিলিয়ন রুবল (মার্কিন $৪৬ মিলিয়ন) প্রকল্প ফিফা কনফেডারেশন্স কাপ এবং বিশ্বকাপের প্রস্তুতির জন্য স্টেডিয়ামের পুনর্নবীকরণ শুরু করে; অন্যান্য পরিবর্তনগুলির মধ্যে, স্টেডিয়ামটি ফিফার নিয়মনীতির সাথে সঙ্গতিপূর্ণ করার জন্য বন্ধ ছাদটি সরানো হয়েছিল। কাজটি ২০১৬ সালের জুন পর্যন্ত সম্পন্ন হবে বলে আশা করা হয়েছিল, কিন্তু সমাপ্তির তারিখটি নভেম্বর ২০১৬ তে প্রত্যাবর্তন করা হয়েছিল।
প্রেমের তাজমহল

প্রেমের তাজমহল গাজী মাহবুব পরিচালিত ২০০১ সালের বাংলাদেশী প্রণয়ধর্মী নাট্য চলচ্চিত্র। ছবিটির কাহিনী, চিত্রানাট্য ও সংলাপ রচনা করেছেন গাজী জাহাঙ্গীর ও প্রযোজনা করেছেন মোহাম্মদ জসিম উদ্দিন। ছবিটি পরিবেশনা করেছে রিয়া কথাচিত্র। এতে প্রধান চরিত্রে অভিনয় করেন রিয়াজ, শাবনূর, রাজিব, আবুল হায়াত, মিশা সওদাগর প্রমুখ।যখন ২০০০ সালে অশ্লীলতার চরম অবস্থা চলতে ছিলো তখন বাংলাদেশে সকল সুস্থ সিনেমা নির্মাণ বন্ধ হয়ে যায় পরবর্তীতে এই সিনেমা মুক্তির পরে সারাদেশ ব্যাপী ছবির ব্যাপক সাড়া ফেলে।
২০০১ সালে মুক্তিপ্রাপ্ত চলচ্চিত্রটি ব্যবসাসফল হয়। ছবিটি জাতীয় চলচ্চিত্র পুরস্কারে শ্রেষ্ঠ সঙ্গীত পরিচালক, শ্রেষ্ঠ পুরুষ কণ্ঠশিল্পী ও শ্রেষ্ঠ নারী কণ্ঠশিল্পী এবং বাচসাস পুরস্কার এ শ্রেষ্ঠ সংলাপ রচয়িতা, শ্রেষ্ঠ পুরুষ কণ্ঠশিল্পী, ও শ্রেষ্ঠ নারী কণ্ঠশিল্পী বিভাগে লাভ করে।
রবিন ও লিজা একে অপরকে ভালোবাসে। কিন্ত তারা একে অপরের সম্পর্কে তেমন একটা জানে না। তারা বিয়ে করতে চাইলে লিজা রবিনকে গীর্জায় যেতে বলে। রবিন তা শুনে হাসে এবং ভাবে সে মজা করছে। রবিন তাকে কাজী অফিসে গিয়ে বিয়ে করার কথা বলে। রবিন মুসলমান এ কথার জানার পর লিজা অবাক হয়। একইভাবে লিজা খ্রিস্টান তা জানার পর রবিনও অবাক হয়। তারা একে অপরের কাছে থেকে দূরে সরে যেতে চায় কিন্তু পারে না। ফলে তারা সিদ্ধান্ত নেয় যে ধর্ম যাই হোক তাদের প্রেমে তা যেন বাধা না হয়ে আসে। এক সময় তাদের পরিবার তাদের এই প্রেমের কথা জানতে পারে এবং দুই পরিবারের মধ্যে জটিলতার সৃষ্টি হয়। রবিনের বাবা রায়হান চৌধুরী ও লিজার বাবা আব্রাহাম ডিকস্টা ব্যবসায়িক প্রতিদ্বন্দ্বী। এই জটিলতা সংঘাতে পরিণত হয়।
গল্পের মোড় ঘুরে যায় যখন জানা যায় লিজা আব্রাহাম ডিকস্টার মেয়ে নয়। লিজা এক মুসলমান পরিবারে জন্মগ্রহণ করেছিল। তার বাবা আব্দুর রহিম। একদিন রহিমের পরিবার ও আব্রাহামের পরিবার একসাথে নদী পাড় হওয়ার সময় ঝড়ের কবলে পড়ে। পরিবারের সবাইকে হারিয়ে আব্রাহাম আব্দুর রহিমের শিশুকন্যা আলোকে খুঁজে পায়। সে তাকে তার সাথে নিয়ে যায় এবং আলো লিজা হিসেবে তার কাছে বড় হয়। অপর দিকে পরিবারের সবাইকে হারিয়ে রহিম পাগল হয়ে যায়। কিন্তু সে জানত আলো জীবিত আছে। অনেক বছর পর সে একদিন আব্রাহামকে খুঁজে পায়। এবার লিজার আসল পরিচয় পাওয়ার পর রবিন লিজাকে বিয়ে করতে আর কোন সমস্যা হয় না।
প্রেমের তাজমহল চলচ্চিত্রের গানের সুর ও সঙ্গীত পরিচালনা করেছেন এবং গীত রচনা করেছেন আহমেদ ইমতিয়াজ বুলবুল। চলচ্চিত্রে ৫টি গান রয়েছে। গানে কণ্ঠ দিয়েছেন এন্ড্রু কিশোর, কনক চাঁপা, কুমার বিশ্বজিৎ, মনির খান, ও বিপ্লব। এই ছবির "এই বুকে বইছে যমুনা" গানটি শ্রোতাপ্রিয়তা লাভ করে। চলচ্চিত্রটি এর সঙ্গীতের জন্য তিনটি বিভাগে জাতীয় চলচ্চিত্র পুরস্কার লাভ করে।
এমিল গ্যাবোরিও

এমিল গ্যাবোরিও (ইংরেজি: Émile Gaboriau) (৯ নভেম্বর, ১৮৩২ - ২৮ সেপ্টেম্বর, ১৮৭৩) হলেন ফরাসি ভাষার সাহিত্যিক, সাংবাদিক ও গোয়েন্দা কাহিনী কাহিনী রচনার পথিকৃৎ।
গ্যাবোরিও দক্ষিণ ফ্রান্সের সাউজানে জন্মগ্রহণ করেন। তার পিতার নাম চার্লস গ্যাব্রিয়েল গ্যাবোরিও ও মাতা মার্গারিট স্টিফেনি গ্যাবোরিও। তিনি ফরাসী ঔপন্যাসিক পল ফেভালের সচিব ছিলেন। ১৮৬৬ সালে তার প্রথম গোয়েন্দা রচনা 'লা এফেয়ার্স লেরোগ' তাকে খ্যাতি এনে দেয়। তার সৃষ্ট সখের গোয়েন্দা মঁসিয়ে লেকক আসলে একটি বাস্তবের পুলিশ অফিসারের চরিত্র অবলম্বনে তৈরী হয়েছিল।
এমিল গ্যাবোরিও গোয়েন্দা কাহিনীর জগতে অত্যন্ত জনপ্রিয় ছিলেন। তিনি এডগার অ্যালান পো'র গোয়েন্দা কাহিনীর দ্বারা প্রভাবিত ছিলেন। তার গল্পে নিখুঁত বিশ্লেষণ, অপরাধ বা অপরাধীর চাইতে অপরাধের প্রমাণ, ধরন, তথ্য ইত্যাদিতে জোর দেওয়া আছে। কিন্তু আর্থার কোনান ডয়েলের শার্লক হোমসের সৃষ্টির পরে তার বই এর খ্যাতি কিছুটা নিম্নগামী হয়। দ্য থার্টিনথ হুসার, ম্যারেজ দ্য এডভেঞ্চার, দ্য মেন অফ ব্যুরো, দ্য মিস্ট্রি অফ অরসিভাল, দ্য ব্ল্যাকমেলার্স, স্লেভস অফ প্যারিস, দ্য কাউন্টস মিলিয়ন, ক্যাটাস্ট্রফি ইত্যাদি হল তার লেখা কাহিনী।
গ্যাবোরিও ১৮৭৩ সালে প্যারিসে পালমোনারি এপোপ্লেক্সি রোগে মারা যান।
ম্যান্ডিবল

ম্যান্ডবল, হল নিম্ন চোয়াল বা চোয়াল (ল্যাটিন ম্যান্ডিবুল, জব্বোনথেকে) মুখের মধ্যে সবচেয়ে বড়, শক্তিশালী এবং সর্বনিম্ন হাড়। এটি নিম্ন চোয়াল গঠন করে এবং এটি নিচের দাঁতগুলি ধারণ করে।ম্যান্ডিবলটি ম্যাক্সিলারির নিচে অবস্থিত। কান বা ওসিকলস ব্যতীত মাথার খুলি হাড়গুলির মধ্যে শুধুমাত্র ম্যান্ডিবল হল চলমান বা অস্থাবর অস্থি ।
হাড়টি বাম এবং ডান প্রসেসের একটি সংমিশ্রণ থেকে গঠিত হয়, এবং যেখানে এই পক্ষগুলি যোগদান করা হয় সেটি, ম্যান্ডিবুলিয়াল সিমফিসিস, এখনও মাঝারি আকারের একটি দুর্বল রিজ হিসাবে দৃশ্যমান।শরীরের অন্যান্য সিমফাইসিস অস্তির সন্ধি অর্টিওকার্টিলেজ দ্বারা যুক্ত থাকে কিন্তু ম্যান্ডিবলে শৈশব থেকেই হাড়ের সন্ধি স্থায়ী হয়।
ইনকাস

ইনকাস হল মধ্য কানের একটি অস্থি বা হাড়।এটি মাঝের কানের মধ্যে তিনটি অস্থির মধ্যে অ্যানিউল-আকৃতির ছোট হাড়।ইনকাস মল্লাস থেকে স্পন্দন পায়, যার সাথে এটি সংযুক্ত হয় এবং মাঝারি আকারে এইগুলি প্রেরণ ক স্টেপিস-এ।ইনপুটটি একটি অজানা (ল্যাটিন: ইনক্লাস) এর অনুরূপ কারণটির অনুরূপ।
ইনকাস হল অক্সিলিসের দ্বিতীয়, মধ্য কানের তিনটি হাড়ের একটি যা শব্দটি প্রেরণ করে।এটি একটি তীরের মত আকৃতির এবং একটি দীর্ঘ অঙ্গবিন্যাস এবং একটি সংক্ষিপ্ত অঙ্গবিন্যাস যা সংশ্লেষণের সাথে সংশ্লেষণের দিক থেকে প্রবর্তন করে।
মধ্য কানের মধ্যে কম্পনগুলি টাইমপ্যানিক ঝিল্লির মাধ্যমে পাওয়া যায়।ঝিল্লি উপর বিশ্রাম মেলিয়াস, ইনকাস স্পন্দিত দেয়।এটি ঘুরে স্টেপিস থেকে স্পন্দিত প্রদান করে। 2: 862
লাতিন ভাষায় ইনকাসের অর্থ অজানা।বেশ কিছু সূত্র উদ্ভাবক এবং দার্শনিক অ্যালেসান্দ্রো আচিলিনিকে ইনকুসের আবিষ্কারকে চিহ্নিত করে। ইনকাস প্রথম সংক্ষিপ্ত লিখিত বিবরণ দিয়েছিলেন বেইঙ্গারিয়া দ্যা কার্পি তার "মন্তব্যারিয়া সুপার অ্যান্টোমিয়া মুন্দিনি" (15২1) তে । এন্ড্রিয়াস ভেসালিয়াস, তার হিউম্যানি কর্পোরেশনের যন্ত্রের মধ্যে, 6 প্রথমটি ছিল অজীয়াদের দ্বিতীয় উপাদানের একটি তীরের সাথে তুলনা করা, যার ফলে এটির নামকরণ করা হয় ইনকা। দীর্ঘ অঙ্গের চূড়ান্ত অংশ, একবার 1615 সালে পিটার পায় দ্বারা "চতুর্থ ওসিলেস" হিসাবে বর্ণনা করা হয়।
রশিদ আলী

শহীদ রশিদ আলী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
রশিদ আলীর জন্ম সিলেট জেলার ফেঞ্চুগঞ্জ উপজেলার সাইজগাঁও গ্রামে। তার বাবার নাম মনসুর আলী এবং মায়ের নাম করিমুন নেছা। তার স্ত্রীর নাম হাওয়ারুন নেছা। তার দুই ছেলে। 
রশিদ আলী ১৯৭১ সালে কর্মরত ছিলেন যশোর ইপিআর সেক্টর হেডকোয়ার্টারের ৪ নম্বর উইংয়ে। মুক্তিযুদ্ধ শুরু হলে তিনি তার ইউনিটের সঙ্গে যুদ্ধে যোগ দেন। প্রতিরোধযুদ্ধ শেষে যুদ্ধ করেন যশোরের বেনাপোল এলাকায়। পরে বানপুর সাবসেক্টরেও যুদ্ধ করেন তিনি।
চুয়াডাঙ্গা জেলার দক্ষিণ প্রান্তে জীবননগর উপজেলা। এর পাশে দামুড়হুদা উপজেলার অন্তর্গত ধোপাখালী বিওপির অবস্থান। ১৯৭১ সালে এখানে ছিল পাকিস্তান সেনাবাহিনীর শক্ত একটি প্রতিরক্ষা অবস্থান। পাকিস্তানি এ প্রতিরক্ষা অবস্থানের কারণে মুক্তিযোদ্ধারা ভারত থেকে বাংলাদেশের ভেতরে এসে গেরিলা অপারেশন করতে পারছিলেন না। ফলে ওই এলাকায় মুক্তিবাহিনীর গেরিলা অপারেশন স্তিমিত হয়ে পড়ে। এ অবস্থায় পাকিস্তানি সেনাদের সেখান থেকে বিতাড়ন বা তাদের পরিধি সীমিত করার জন্য নিয়মিত মুক্তিবাহিনী সেখানে আক্রমণের সিদ্ধান্ত নেয়। পরিকল্পনানুযায়ী ৮ আগস্ট বানপুর সাবসেক্টর কমান্ডার মুস্তাফিজুর রহমানের (বীর বিক্রম) নেতৃত্বে নিয়মিত মুক্তিবাহিনীর একটি দল সেখানে আক্রমণ করে। বেশির ভাগ ছিলেন ইপিআরের সদস্য। গণবাহিনীর মুক্তিযোদ্ধারাও ছিলেন। মুক্তিযোদ্ধারা ধোপাখালী বিওপির কাছাকাছি পজিশন নিয়ে গুলিবর্ষণ শুরু করার সঙ্গে সঙ্গে পাকিস্তানিরাও পাল্টা আক্রমণ শুরু করে। মুক্তিযোদ্ধাদের বেশির ভাগ অস্ত্র ছিল পুরোনো থ্রি নট থ্রি রাইফেল। মাত্র কয়েক জনের কাছে ছিল আধুনিক অস্ত্র। ফলে পাকিস্তানি সেনাদের স্বয়ংক্রিয় অস্ত্রের অনর্গল গুলিবর্ষণের মধ্যে মুক্তিযোদ্ধাদের মাথা তোলাও দুঃসাধ্য হয়ে পড়ে। রশিদ আলীসহ কয়েকজন সাহসী মুক্তিযোদ্ধা এ অবস্থার মধ্যেও যুদ্ধ করতে থাকেন। তারা অসমসাহস ও রণকৌশল প্রদর্শন করে পাকিস্তানিদের অনেক ক্ষয়ক্ষতি করতে সক্ষম হন। যুদ্ধ চলতে থাকে। একপর্যায়ে হঠাৎ মেশিনগানের গুলি এসে লাগে রশিদ আলীর শরীরে। সঙ্গে সঙ্গে তিনি মাটিতে লুটিয়ে পড়েন। তখনই তার জীবনপ্রদীপ নিভে যায়। সেদিন এ যুদ্ধে মুক্তিবাহিনীর রশিদ আলী, আবদুল গফুর (নোয়াখালী), আবু বাকের (যশোর), সিদ্দিক আলী ও আবদুল আজিজ (ঢাকা) শহীদ এবং চারজন গুরুতর আহত হন। মুক্তিযোদ্ধারা রশিদ আলীসহ চারজনের মরদেহ উদ্ধার করতে সক্ষম হন। পরে তাদের বাংলাদেশের মাটিতেই সমাহিত করেন।
দাঙ্গা (১৯৯২-এর চলচ্চিত্র)

দাঙ্গা ১৯৯২ সালের বাংলাদেশী অপরাধ-নাট্য চলচ্চিত্র। ছবিটি রচনা ও পরিচালনা করেছেন কাজী হায়াৎ এবং প্রযোজনা করেছেন হেলেন মুস্তাফিজ। মৌসুমী কথাচিত্রের ব্যানারে ছবিটি পরিবেশিত হয়। এতে প্রধান চরিত্রে অভিনয় করেন মান্না, সুচরিতা, রাজীব, মিজু আহমেদ, আনোয়ারা প্রমুখ।
ছবিটি ১৯৯২ সালের ২৪ জানুয়ারি সারা বাংলাদেশে মুক্তি পায়। ছবিটি ১৬তম জাতীয় চলচ্চিত্র পুরস্কারে দুটি বিভাগে পুরস্কার লাভ করে। রাজীব শ্রেষ্ঠ পার্শ্ব অভিনেতা এবং সাবিনা ইয়াসমিন শ্রেষ্ঠ নারী কণ্ঠশিল্পী বিভাগে পুরস্কৃত হন। ছবিটি পরবর্তীতে ১৯৯৪ সালে পুনঃনির্মিত হয়। এতে প্রধান চরিত্রে অভিনয় করেন চিরঞ্জিত ও সুচরিতা।
ছোট মফস্বল শহর বেগুনবাড়ি। সেখানকার সংসদ সদস্য আবুল হোসেন অনেকদিন ধরে মন্ত্রী হওয়ার চেষ্টা করছেন। বেগুনবাড়ীর চেয়ারম্যান লিটন আখতার আবুল হোসেনের কাছের লোক। সে আবুল হোসেনের সাহায্যে রাজনৈতিক প্রভাব খাটিয়ে এলাকায় অপকর্ম করে থাকে। সরকার থেকে প্রাপ্ত ত্রাণ সামগ্রী জনগণের মধ্যে অল্প পরিমাণ বিলিয়ে বাকিটুকু গুদামজাত করে। নিম্নবিত্ত পরিবারের মেয়ে ছবি অভাবের তাড়নায় ত্রাণসামগ্রী নিতে গেলে চেয়ারম্যানের লোলুপ দৃষ্টি পরে তার দিকে। স্থানীয় কলেজের ভিপি ছাত্রনেতা হাবিব ছবিকে লিটনের হাত থেকে উদ্ধার করে এবং গুদামজাত ত্রাণসামগ্রী এলাকার গরীব জনগণদের নিয়ে যাওয়ার জন্য সুযোগ করে দেয়। এতে সংসদ সদস্য আবুল হোসেন হাবিবের উপর ক্ষিপ্ত হোন। পূর্বেও হাবীব নির্বাচনের সময় তার বিরোধিতার করেছিল বলে আবুল হোসেন আগে থেকেই তার উপর ক্ষিপ্ত ছিলেন। ফলে সে চেয়ারম্যানকে নির্দেশ দেয় হাবিবকে খুন করার জন্য। চেয়ারম্যান সন্ত্রাসী, ভাড়াটে খুনি কালুকে দিয়ে হাবীবকে খুন করায়। হত্যা করার সময় বৃদ্ধ নাপিত অমূল্য প্রামাণিক তাকে দেখে ফেলে। কালু তাকে দুটি চোখ ও জিহবা কেটে ফেলে দেয়ার ভয় দেখিয়ে ছেড়ে দেয়।
হাবিব হত্যার তদন্তের জন্য বেগুনবাড়ি এলাকায় ওসি হিসেবে বদলি হয়ে আসে রাজু। হাবিব হত্যার তদন্ত করতে গিয়ে অসহায় যুবতী ছবির পরিবারের পাশে দাঁড়ায় রাজু। এতে সংসদ সদস্য আবুল হোসেন, চেয়ারম্যান ও খুনি কালুর সাথে তার বিরোধ লেগে যায়। রাজুর সহযোগিতায় হাবিব হত্যার একমাত্র প্রত্যক্ষদর্শী অমূল্য প্রামাণিক সাক্ষ্য দিয়ে দেয়। সাক্ষ্য দেয়ার কারণে কালু অমূল্যের দুটি চোখ তুলে নেয় ও জিহবা কেটে দেয়। অন্ধ ও বোবা অমূল্য প্রামাণিককে রাজু তার বাড়ীতে আশ্রয় দেয়। কালু অমূল্য ও রাজুর গর্ভবতী স্ত্রী ছবিকে খুন করে পালিয়ে যাওয়ার সময় রাজুর গুলিতে মারা যায়। অন্যদিকে আবুল হোসেন মন্ত্রিত্ব লাভ করার পর এক সংবর্ধনায় আসলে রাজু তাকে গুলি করে অপরাধী চক্রের প্রধানকে নিশ্চিহ্ন করে দেয়।
দাঙ্গা চলচ্চিত্রের গানের সুর ও সঙ্গীত পরিচালনা করেছেন আহমেদ ইমতিয়াজ বুলবুল। গীত রচনা করেছেন মোহাম্মদ রফিকুজ্জামান ও আহমেদ ইমতিয়াজ বুলবুল। ছবিতে ৪টি গান রয়েছে। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, শাকিলা জাফর, রথীন্দ্রনাথ রায় ও বেবি নাজনীন। সাবিনা ইয়াসমিন "হে মাতৃভূমি" গানের জন্য শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
বীর সৈনিক

বীর সৈনিক ২০০৩ সালের যুদ্ধভিত্তিক অপরাধধর্মী-নাট্য চলচ্চিত্র। ছবিটি রচনা ও পরিচালনা করেছেন দেলোয়ার জাহান ঝন্টু। এস ডি প্রডাকশন্সের ব্যানারে ছবিটি নির্মিত ও পরিবেশিত হয়। এতে প্রধান চরিত্রে অভিনয় করেছেন মান্না, মৌসুমী, ইয়াসমিন বিলকিস সাথী, নাসির খান, হুমায়ুন ফরীদি, রোজী আফসারী প্রমুখ। মান্না এই চলচ্চিত্রে দ্বৈত ভূমিকায় অভিনয় করেছেন।
চলচ্চিত্রটি ২৮তম জাতীয় চলচ্চিত্র পুরস্কারে দুটি বিভাগে পুরস্কার লাভ করে। মান্না শ্রেষ্ঠ অভিনেতা এবং ইয়াসমিন বিলকিস সাথী শ্রেষ্ঠ পার্শ্বচরিত্রে অভিনেত্রী বিভাগে পুরস্কৃত হন।
বাংলাদেশের স্বাধীনতা যুদ্ধের প্রাক্কালে মোহাম্মদ আলী পূর্ব পাকিস্তান সেনাবাহিনীর সদস্য ছিল। সে সময় তার এক ঊর্ধ্বতন কর্মকর্তা শরাফত খানের মেয়ে মেহনাজ বাংলাদেশে আসে। মেহনাজের মোহাম্মদ আলীকে ভালো লাগে এবং তারা বিয়ে করে। ইতোমধ্যে যুদ্ধ শুরু হলে মোহাম্মদ আলী মুক্তিবাহিনীতে যোগ দেয়। শরাফত বাংলাদেশী সহযোগী রমজান আলীর সাহায্যে মোহাম্মদ আলীর মা ও বোনকে হত্যা করে এবং তার মেয়েকে নিয়ে পাকিস্তান চলে যায়। যুদ্ধ শেষে মোহাম্মদ আলী তার স্ত্রীকে আনতে পাকিস্তানে রওনা দেয়। সেখানে পৌঁছালে রমজান আলী তার স্ত্রী মেহনাজকে খুন করে পালিয়ে যায়। আলী তার সন্তান আবদুল্লাহকে নিয়ে দেশে ফিরে এসে।
আলীর সন্তান আবদুল্লাহ এখন যুবক। সে শহরে পড়াশুনা করে। ছেলের জন্মদিনে তাকে অবাক করে দিতে এসে সে নিজেই অবাক হয়ে যায়। আলী এসে জানতে পারে তার ছেলে পড়াশুনা না করে বিভিন্ন সন্ত্রাসী কর্মকাণ্ড করে বেড়াচ্ছে। আর তাকে সব তথ্য দেয় আবদুল্লাহর বান্ধবী রুবি। আলী আবদুল্লাহর পিছু নেয় এবং সে জানতে পারে আবদুল্লাহ তার স্ত্রীর খুনি রমজান আলীর হয়ে কাজ করছে। রমজান আলী পাকিস্তান থেকে দেশে এসে নিজেকে সমাজসেবী দাবী করে মুখোশের আড়ালে অপকর্ম করে যাচ্ছে। আলী আর আবদুল্লাহর চেহারা একই রকম হওয়ায় আলী আবদুল্লাহর বেশ ধারণ করে রমজানে নিকটবর্তী হয় এবং সুযোগে তাকে খুন করে তার মা, বোন ও স্ত্রী হত্যার প্রতিশোধ নেয়।
বীর সৈনিক চলচ্চিত্রের গানের সুর ও সঙ্গীত পরিচালনা করেছেন আনোয়ার জাহান নান্টু। গানে কণ্ঠ দিয়েছেন পলাশ ও বেবি নাজনীন।
অতক্রিতিয়ে এরিনা

অতক্রিতিয়ে এরিনা () হচ্ছে রাশিয়ার মস্কোয় অবস্থিত একটি বহু-উদ্দেশ্যে তৈরি স্টেডিয়াম। এই ভেন্যুটি বেশিরভাগ সময় ব্যবহৃত হয় ফুটবল ম্যাচ, স্পার্তাক মস্কোর হোম ম্যাচগুলি এবং মাঝেমধ্যে রাশিয়া জাতীয় ফুটবল দলের জন্য। ২০১৭ ফিফা কনফেডারেশন্স কাপ ও ২০১৮ ফিফা বিশ্বকাপের সময় থেকে এই স্টেডিয়ামটিকে স্পার্টাক স্টেডিয়াম নামে ডাকা হবে। ৪৫,৩৬০ জন ধারনক্ষমতা বিশিষ্ট করে এটিকে ডিজাইন করা হয়েছে।
ৎ

ৎ (, নাম: খণ্ড ত ) বাংলা বর্ণমালার বিশেষ বর্ণ যা প্রকৃতপক্ষে ত-এর খণ্ড রূপ।
ৎ এর উচ্চারণ "ত্"-এর ন্যায়।
এই বর্ণ সবসময় অন্ত্যধ্বনিদল হিসেবে ব্যবহৃত হয়। সংস্কৃত (তৎসম) শব্দে এর দেখা মেলে। মূলত, শব্দের অন্ত্যে "ত্" থাকলে, তা বাংলা লিপিতে "ৎ" দিয়ে লেখা হয়। যেমন, মহৎ (মহত্)। যুক্তবর্ণে "ত্"-এর ঠিক পরবর্তী বর্ণ হিসেবে যদি "ত, থ, ন, ব, ম, য" কিংবা "র" যুক্ত হয়, তবে তারা নিজস্ব বিশেষ যুক্তাক্ষর রূপ (যথাক্রমে, "ত্ত, ত্থ, ত্ন, ত্ব, ত্ম, ত্য, ত্র") তৈরি করে; এই সাতটি ব্যতীত বাকি যে-কোনো ব্যঞ্জনবর্ণ "ত্"-এর পরবর্তী স্থানে থাকলে, "ত্" পরিণত হয় "ৎ"-য়ে। উদাহরণস্বরূপ, উত্থান (উত্‌থান), কিন্তু উৎস (উত্স)।
এর ব্যবহার আকস্মিক ধ্বন্যাত্মক শব্দেও পাওয়া যায়। কিছু কিছু বিদেশী শব্দের উচ্চারনেও "ৎ"-এর ব্যবহার দেখা যায়। তবে দেশী শব্দে একই উচ্চারণের জন্য এর পরিবর্তে "ত"-ই ব্যবহৃত হয়, যেমন "নাতনি" বা "করাত"।
পশ্চিম ইউরোপীয় সময়

পশ্চিম ইউরোপীয় সময় (ডব্লউইটি, ) হচ্ছে পশ্চিম এবং উত্তর-পশ্চিম ইউরোপের অংশ জুড়ে একটি সময় অঞ্চল। নিম্নলিখিত দেশসমূহ এবং অঞ্চলসমূহ শীতের মাসসমূহে ডব্লউইটি ব্যবহার করে:
১৯১১ সাল পর্যন্ত এই সময় অঞ্চল মধ্যে একটি সামান্য পরিবর্তন ছিল যা প্যারিস মেরিডিয়ানের উপর ভিত্তি করা হয়েছিল এবং এটি নিম্নলিখিত দেশসমূহ ব্যবহার করা হতো:
এই অঞ্চলসমূহ ৭°৩০' প এবং ২২°৩০' প ("প্রাকৃত" ইউটিসি) মধ্যে অবস্থিত।